Mini bat jokoan eta Bizkaiko eta Gipuzkoako dantzariak leihan — dantzan.eus\nHemen zaude: Hasiera › Albisteak › Mini bat jokoan eta Bizkaiko eta Gipuzkoako dantzariak leihan\nMini bat jokoan eta Bizkaiko eta Gipuzkoako dantzariak leihan\nBeti Prest taldeak antolatuta, dantza solteko beteranoen topaketak burutu dira larunbatean, irailaren 24an, Errenterian. Beren ibilbidea, kezkak, pozak eta gora-beherak kontatu zituzten Bizkaiko bi lagunek: Iñaki Mugerrak eta Arkaitz Paskuasek. Patxi Larrea omendu dute, eta lezokoak Gipuzkoatik nola bizi izan diren gauzak kontatu du. Jose Inazio Ansorenak, berriz, dantza soltearen sorkuntzaren aztarnak azaldu ditu. Hona hemen jardunaldietan entzundakoen kronika.\nJose Juan Ugaldek gidatu du larunbat goizean Errenteriako Udaletxean burutu den mahai-ingurua. Erantzun ederra izan du Beti Prest taldearen deialdiak, eta areto nagusiak sarrera polita izan du, dantzari eta dantzazale beteranoek erantzun baitiote deialdiari. Ugaldek adierazi duenez "Bizkaia izan da solteko dantza txapelketetan Gipuzkoakoen aurkaririk irmoena" eta hori dela eta Bizkaiko dantzariei eman zaie hitza aurtengo mahai-inguruan.\nDantza soltearen sorreraz\nHorren aurretik ordea, Jose Inazio Ansorenari egin dio eskaera, dantza soltearen inguruan egin duen ikerketaren ondorioak laburbiltzeko. Idatziz Dantzariak eta Jentilbaratz aldizkarietarako landu duen artikuluaren muina azaldu du ahoz Ansorenak. Fandangoaren jatorria XVIII. mendearen hasieran kokatzen du Ansorenak. Espainiako hegoaldean sortzen da, musika mozarabearen eraginak ditu, eta antzerkian indar handiz sartzen da. Ezaugarri erotikoak dituela eta, jendearengan eragin handia duela azpimarratzen du Ansorenak. Casanovak, Don Juan italiarrak berak aipatzen omen du fandangoa eta haren lizunkeria.\nAnsorenak argitu duenez, fandangoak poli-ritmia dauka, hiruko erritmoa bikoarekin tartekatzen baitu. Hirukoak trebetasun handia eskatzen dio dantzariari, airean denbora gehiago egin behar baitu, eta fandangoan bi hiruko eta biko bat aurkitzean, eroaldia eragiten du. Ondorioz, XVII. mendean bertan fandangoak kritikak, zentsurak, gaitzespenak jasan zituen. Euskal Herrira berehala zabaltzen da, baina txintxoagoa omen da hemen dantzatzen dena. Humboldti berari, Euskal Herrian ikusitako fandangoa zuhurragoa iruditzen zaio.\n"Noiz sortu zen "dantza soltea" esaera?" galdetu du Ansorenak. Bere ustez, lotutako dantzarekiko oposizioz sortu zen. Alderdi integristenak dantza soltea defendatu zuen, dantza lotuaren aurka. Euskal abertzaletasuna ohartzen da dantza propagandarako tresna eraginkorra dela eta erabili egiten du. Durangaldeko ezpata-dantza eta dantza soltea bere egiten ditu. Euskaraz biraorik ez zegoela esaten zen moduan, dantza lotua ez zela euskalduna esaten zen. Horrela sortu zen euskal dantza soltea: fandangoa, arin-arina eta biribilketa XX. mendeko 20ko hamarkadan. Genero horren antolatzaile nagusietako bat Jesus Luisa Esnaola izan zen Ansorenaren iritziz. Jose Lorenzo Pujanaren ikaslea izana zen Esnaola, eta garaiko dantza ekitaldi entzutetsuetan koreografo aritu zen: Saski-Naski eta Poxpoliñan. Ansorenan ustez, Esnaolak egituratu zuen dantza soltea. Laugarren urratsa sortu, koreografiak plazaratu eta hortik hasi zen hedatzen.\nKarlistak eta abertzaleak bat etorri omen ziren dantza soltearen auzian Ansorenaren esanetan. Tokian-tokiko dantza-maisuen eraginez txapelketak abiatu ziren. Irakasle horien berri jaso eta aztertu behar dela dio Ansorenak. Eredu ederra sortu zela dio, baina soka gehiegi tiratu eta hautsi ere egin daitekeela, urrutiegi joanez gero kaltegarria gerta daitekeela. Baina hori Gipuzkoan gertatu dela batez ere, Bizkaian beste modu batera eutsi zaiola, txapelketetatik aparte.\nDantza soltearen jatorriarekin jarraituz, arin-arina Country-dance-tik sortu dela azaldu du. Borobilean eta lerroetan egiten diren dantzak, Ingalaterratik eta Frantziatik zabaldu direnak. Bere ustez, Ingalaterratik sartu ziren Euskal Herrira gehienbat, XVIII. mendean, eta erreforma ilustratuarekin erabat orokortu ziren. Fandango eta arin-arinaren arteko segida bera kontra-dantzetan ageri dela azaldu du.\nAnsorenak dioenez, dantza solteak Euskal Herrian izan duen berezitasuna abertzaletasunak jokatu duen papera da. Abertzaletasunak bere nortasunaren ikur bihurtu zituen dantzak, eta genero bat sortzeko prozesu interesgarria eman zen. Osagaiak bilduz, bere eginez, egokituz eta garatuz doan kultura baten bizitasunaren erakusgarri da. Hori bai, izenaren inguruan nahaspila handia dagoela ohartarazi du Ansorenak, jota, fandango, arin-arin, porrusalda, eta abarrek, adieraz zabalago edo itxiagoak baitituzte eta erne ibili behar da horrekin.\nIñaki Mugarra Ortuellan hazi, Portugaleten segi eta Trapagaranetik dantza soltea bultzatzen jarraitzen duen dantza irakaslea da. Bere ibilbidea azaltzeko eskatu dio lehenengo Jose Juan Ugaldek. 1950eko hamarkada bukaeran hasi zen dantzan Mugarra, Ortuellan bertan dantzan hasi baitzen hamar urte inguru zituela. Familia Portugaletera aldatu eta han Elai-Alai sortu zen eta bertan parte hartu zuen. Elai-Alain bertan jota ikasten hasi eta horren aurrean zuen ezintasuna agertu du Mugarrak. "Nik ezin nuen ikasi, eta alde egiten nuen ensaiotik". Ansorenak galdetu dio albotik, "zergatik ezin zenuen ikasi jota?", Mugarrak azkar erantzun dion "Oso txarra nintzelako! ". Anekdota bitxia da, geroago Arkaitz Paskuas-ek ere antzeko ezintasuna aipatuko baitu bere hastapenetan.\nMugarrak jotak ikasteko zailtasunak omen zituen, baina dantza txapelketak begiratuz, dantzariei erreperatuz eta ikusten zuen imitatuz joan omen zen ikasten. Horrela, 27 urterekin ume bikoteak prestatzen hasi zen txapelketetarako, eta dioenez "dantzari oso on eta pertsona hobeak aurkitu nituen". Txapelketetako egoerari buruz, "tristea da, baina gaur egun, neu bakarrik ari naiz Bizkaian irakasle. Nire garaian Ondarroan, Sestaon eta abar zeuden eskolak, baina gaur egun neu bakarrik aritzen naiz ".\nArkaitz Paskuas-i eman dio hitza jarraian Jose Juan Ugaldek. Paskuas aurtengo Euskal Herriko dantza solteko txapelduna da Nagore de las Cuevas-ekin batera. Telebistaren aurrean ikasi zuela esanez hasi da Arkaitz Paskuas. Hamairu urte zituela, irakasle batekin gertatu zitzaiona kontatu du: "Ensaio batean, taldearen aurrean jarri ninduen fandango eta arin-arina egiten. Ni ez nintzen fandangoaren erritmoa jarraitzeko gai, eta inoiz ez nintzela inora iritsiko esan zidan irakasleak. Pikatu egin nintzen, eta nesken taldeko irakaslearekin hasi nintzen ikasten. Nagore [De las Cuevas] ezagutunuen, eta elkarrekin lan egiten hasi ginen". Orain lau urte Andoni Arestirekin [Mugarrarekin jotak ikasten ibilitakoa da Aresti, eta gerora balletean ibilbide profesionala egin du] hasi ziren lanean, eta ordurarte landu gabe eremuak jorratzen hasi ziren Paskuas eta De las Cuevas. "Entzun, entzun musika, azentuak. Ez da bihotzaren taupadaren modukoa, baina hurbil dabil. Berregin egin gara. Fandangoari dagokionez, nire bilakaera hortik etorri da" azaldu du Arkaitz Paskuas-ek.\nZenbat dira? Lau, bat, hiru, bost, zazpi?\nUrratsen kopuruaz galdetu die Ugaldek. "Zenbat urrats erabiltzen dituzue, lau, zortzi, hamabi? Nola zeuenganatu dituzue urrats horiek?". Mugarrak dioenez hasiera batean bere kasa aritu zen eta bere garaiko figurak, Etxaburu eta konpainia, ikusi eta kopiatzen. Ikasitako urrats haiek garatu eta zaildu egiten zituzten. "Gaur egun benetako koreoografiak egiten dira", dio Mugarrak, "sari bat eskuratzeko modu bakarra da. Bere garaian ikasi genuenera mugatzen bazara ez duzu zer eginik. Gaur egun egiten diren urratsak imajina ezinak ziren orain 30 urte. Nire lan metodoa izan da sei urrats desberdin prestatzea fandangorako eta beste horrenbeste arin-arinerako. Hiruko multiploak, eta horrela sei edo bederatzi tokatu, ondo moldatu zaitezke."\n"Bizkaian, jotak koplekin jotzen dira txapelketetan?" galdetu dio Jose Inazio Ansorenak. Mugarrak erantzun duenez Bizkaian gaur egun bi txapelketa baino ez dira geratzen. "Eta orain gutxi arte koplekin egin dira, bai".\nArkaitz Paskuasek urratsen kopuru eta jatorriaren galderari buruz azaldu du Nagore eta biak ezagutzen zituzten urratsen zerrenda egin zutela. 50 inguru jaso zituztela dio, baina gehienak aldaerak direla. Garai batean hiru urrats egiten zirela dio, eta bi baino egiten ez zituztenak ere bazirela. Buelten urratsa Gipuzkoatik iritsi zela, eta Bizkaian mugikortasun gutxirekin eta lurrera oso lotuta dantza egiten zela.\nJotaren estilo eremuak dantza-maisuaren arabera zabaldu eta bilatu behar direla uste du Paskuasek. Dantza-maisuari garrantzi handia ematen dio, asko autodidaktak izan badira ere, baina Artetxe eta beste zenbait ibili direla ikerketan. Besoen kolokazioa garai batean baxuagoa eta sendoagoa zela ikusten du zenbait tokitan Paskuas-ek. Andra Mariren eskolak aurpegi aurrean eskuak asko mugitzen dituela. Denborarekin eskuak igotzen joan direla iruditzen zaio. "Nagorek eta nik figurak bilatzen ditugu, angelu guztiak marraztea, elkarren bizkarra bilatzea lerroak marrazteko. Bilakera hori bilatzen dugu, dantzaren ezagutza zabalago batetik saiatzen gara lan egiten".\nJose Juan Ugalde: Zer diozue bilakaeraz, zenbat aldatzen dituzue zuen urratsak?\nIñaki Mugarra: Galdera zaila da. Nire helburua da nik prestatzen ditudan bikoteek txapela irabazi dezatela. Beraz, egosten ari den horretara egokitzen naiz. Gaur egun 60ko hamarkadako urratsekin plazaratzen bazara ez duzu ezer irabaziko. Uste dut badirela nik egindako zenbait ekarpen lehiaketetan erabiltzen direnak. Ni oso lehiakorra naiz. Irabaztea gustatzen zait.\nBide batez, erakutsi nahiko nuke hemen dudana. [kaskaineta txikiak, pitoak erakusten ditu]. Ez dakit Gipuzkoan erabiltzen ziren. Felix Mota ezagutu dut nik Urdulizen erabiltzen zituena. Orain 20 urte Bizkaian honekin dantzatzen zen. Gerrikoan izaten zituzten.\nJose Inazio Ansorena: Horiek herrialde osoan erabili dira. Oso arrunta zen bai. Kontu egin behar da genero bat sortu dela errealitate anitz batetik abiatuta. Besoak altxatzea erreforma abertzalearen ezaugarria zen. Jatorrian besoak gorteiatzeko erabiltzen ziren.\nArkaitz Paskuas: Erandion, bazen bikote bat harlauza batean dantzatzen zuena, handik irten gabe.\nJose Inazio Ansorena: Iaz Jesus Mari Garatek esaten zigun beraiei esaten zietela txapel baten baitan dantzatu behar zutela. Lehiaketak egindako ekarpen handia aintzat hartuta, erne izan behar da ez dadin plazan dantzatzeko oztopo izan.\nJose Juan Ugalde: Urrats berri bat sartzean iritziak sortzen dira, eta zenbaitetan polemika ere bai. Nola aurkezten zara eszenatoki batera, adibidez, beti besoak goian direla dantzatu den tokira, eta besoak behean dantzan hasi eta gainera neskari heltzen diozu.\nArkaitz Paskuas: Erabaki genuen besoak azpian sartzea jota zaharrean moduan, ez zait gustatzen arratiakoa esatea. Bestalde, ez zaigu gustatzen esatea dantza igo egin denik, izan ere, lurrik ez badago ez dago dantzarik. Altura gehiago hartu duela? Bai, baina beti lurrarekin. Baltseoa beti ezagutu dugu guk. Lehen urtean egin genuen, baina porrota izan zen, goian egotetik behera izatera pasa ginelako, eta pobrea geratzen zen. Horregatik, buelta eman genion, eta beste urrats batekin lotu genuen. Bals azkar bat da.\nJose Juan Ugalde: Mugarra, nola izan da urratsen eta dantzarien arteko elkarbizitza hori, nola bizi izan duzun zuk norgehiagoka hori?\nIñaki Mugarra: Galdera hori zerorrek erantzun dezakezu [barreak, Ugalde ere dantzaria izan baita txapelketetan]. Giroa ona izan da orokorrean, salbuespenak salbuespen.\nArkaitz Pascuas: Batzuetan ez da ulertu egin duguna. Baina gero azaldu diegunean, orduan bai. Dantza egiterako orduan gure lehentasuna beti ikuslea izan da, gero gure burua eta azkenik epai-mahaia.\nJose Juan Ugalde: Urratsak kopiatu dituzue epai-mahaiarekin hobeto funtzionatzen zutela ikusten zenutelako?\nArkaitz Pascuas: Guk urrats bat kalkatzen dugunean bikote hori omendu nahi dugula izaten da. Azpitarte anai-arrebak oso garrantzitsuak izan dira guretzat, asko lagundu gaituzte. Omenaldi bat egin nahi izan genien. Aurten badugu urrats bat, Parrondotarren urrats ia-ezinezko bat zena, eta azkenean menderatu dugu. Erronka zen. Lorpen txiki horiek bilatzen ditugu, eta horiek gure sorkuntza uneekin tartekatzen ditugu.\nJose Juan Ugalde: 70eko hamarkadan zenbait dantza eskola desberdin zeuden Bizkaian. Gaur, zu bakarrik zaude Mugarra. Zer gertatu da?\nIñaki Mugarra: Gizarte osoaren egoera bat da, ez bakarrik joten ingurukoa. Taldeak bisitatu, itxura ona duten umeak ikusi, baina ez dute nahi, ez dute dantzarako denborarik. Dirurik ematen ez duena ez da egiten. Nik ez dut dirurik jasotzen irakasteagatik. Jarduera honek ordain ekonomikoa izango balu ez nintzateke bakarrik egongo. Hogeitabost urte daramatzat irakasten eta ez dut erreleborik ikusten. Jende gutxi dago dantza egiteko prest. Zazpi dantzari bakarrik ditut. Azpeitiarrak ikusten ditudanean, azpeitarrak bakarrik zortzi bikote aurkezten direla ikusita, inbidia handia izaten dut.\nJose Juan Ugalde: Ansorena, txistulariak nola ikusten du elkarbizitza?\nJose Inazio Ansorena: Uste dut oro har dantza asko aberastu dela. Ia asteburuero txapelketetan jotzen nuen garaian dena askoz ere homogeneoagoa zen. Maila izugarri igo da, eta gaur egun zoragarria da dantzan egiten ikustea. Oso gustura jotzen da.\nLehen asko baloratzen zen puntuak markatzea, eta gaur egun ere markatzen jarraitzen dira. Arazoa da txapelketa errealitatetik hainbeste urrundu dela... Agian ez dugu asmatu prestigioa ematen. Euskal kulturarentzat garai txarrak bizi ditugu. Euskal kultura erridikulizatu da, orain prestigioa duena kitarra-bajo-bateria da, ez txistua eta euskal dantza. Sarietan ere hutsa da ematen dena. Aurkezpen osoa dekadentea da. Egin diot proposamen bat Xabier [Mendizabal] eta EDBri.\nIñaki Mugarra: Gipuzkoan federazio bat daukazue soltea babesten duena. Bizkaian, Bizkaiko Dantzarien Biltzarrean joten kontua erabat baztertuta dago. Ez dakit zenbateraino izan dezaketen arrazoia. Nik uste dut folkloreak eboluzionatu egiten duela.\nJose Juan Ugalde: Dotoreak izango gara eta ez gara Gipuzkoako kontuan sartuko, ez baita urre distira duen guztia.\nJose Juan Ugalde: Patxi Larrea. Ikono bat da. Urte asko eman ditu dantzaren munduan. Bere eskutatik atera dira urte askotan atera diren dantzari onenak. Gaur topaketa honetan omendu nahi izan den ikurra. Urte batzuk daramatza dantzatik kanpo, baina bere emari hori ez da inoiz galduko. Dantza soltean, dantzan, euskalgintzan, abertzaletasunean. Gaur dantza solteari eman diona eskertu nahi diogu. Zu patxi nola sartzen zera dantza soltearen esparruan. Zuk ez zenun maisurik izan aurretik. Nola aurkezte zara basamortu horretan, eta nola egiten duzu bidea.\nPatxi Larrea: Plazatik ateratzen naiz, eta nahi gabe, uste gabean, sartzen naiz txapelketan. Lehenengo gauza jakin nuena txapelketa irabazteko zer egin behar den. Esan zidaten "Estilo, conjunto, agilidad y ritmo". Ni beti sartu naiz puntu horietan. Batzuetan, txistulariaren arabera arazoak genituen. Adibidez, zure aitonak [Ansorenari begiratzen dio, Isidro Ansorena baitzuen aitona] Añorgan, jo zuen oso ondo baina oso mantso. Eta Hermosillak esan zuten, "erritmo horretan baagoaz". Isidrok esan zuen, "nik txistua jo behar dut ahal den ondoen". Orduan behartu nintzen, segun ze txistulari halako pauso egitera. Juaten ginen Berrizera, eta oso txistulari ona, baina oso azkar, bizkaitarrentzako oso ondo, baina gurentzat... orduan jakin behar genuen ze txistularik jotzen zuen, jakiteko nola dantzatu. Beste gauza bat, estiloan sartzen zen epaimahaia, eta ez nago ados, gaur ere berdina dago. Nik dantzatzen dut estilo bat. Halako juradoari ez zaiolako pauso bat gustatzen aldatu beharra? Oso tristea. Aldatu egin da? Behartu egin gaituzte aldatzera! Nafarrak ezin du nafar-dantza batekin irabazi. Ni orduan Goizaldin negoen, eta haiek egiten zituzten urratsak kopiatu nituen.\nNik uste dut dantzatu behar dela gorputz guztiarekin, eskuak goraxeago beheraxago baino, euki dezatela bizitza bat. Mari Angeles Arregi, harek bai, harek gorputz osoarekin dantzatzen zuen. Zuk gorputz osoakin datzatzen baduzu, dantza horrek berezitasun bat hartzen du.\nTxapelketak ez dira neurri berdinekoak. Orduan egin behar dut oso ondo preparatu, eta ematen diogu bistosidadea. Ikusi ditut bizkaitar batzuk hogei urrats desberdin dantzatzen, eta txistulariaren arabera aldatzen zituzten. Gu Gipuzkoan beti lau urratsekin eta aldaeraren batekin. Dantzari bizkaitarrak abiadura eskatzen du, bere urratsek ez dutelako Goizaldikoek duten bizitasuna. Nik nahi nuena zen txapelketa irabaztea.\nJose Inazio Ansorena: Isidrok ongi jotzen zuela ez dago zalantzarik ere. Ulertu behar dugu bilakaera konplexua gertatu dela. Akordeoia sartzen denean estilo bat gauzatzen hasten da, askoz azkarragoa den estilo bat. Soinurako sortutako hainbat fandango (Pepe Yantzi, Pepe Andoain, e.a.) azkar jotzeko eginak dira, piezak hala eskatzen du.\nPatxi Larrea: "Conjunto, estilo, agilidad y ritmo". Lau puntuak aldatu egiten dira txistulariaren edo soinuaren erritmoarekin, eta hori arazoa zen.\nJose Inazio Ansorena: Jota zaharrari buruz, lotuta dantza egiteko berrikuntza hori, asko jota XIX. mende bukaerakoa da.\nArkaitz Pascuas: Niretzat dantza solteak hiru eremu bereizi ditu: jota zaharra, zirkuloan egiten diren jotak eta estilizatua, figurak bilatzen dituena, plazakoa ez dena.\nIñaki Mugarra: Zabalduta dagoen ustea da gipuzkoarrek gehiago markatzen dutela eta erritmo altu batean ezin dela dantzatu. Nik gonbidatuko zintuzket gure ensaio bat ikustera eta ohartzera erritmo azkarrago batean ere markatu daitekeela. Zein erritmotan dantzatu behar den? Nire iritzia da jotzen den erritmora dantzatu behar dela, niri mesede ala kalte egiten didan kontuan hartu gabe.\nJose Juan Ugalde: Garai bateko anekdotek joko polita ematen dute. Patxi Larreari eskatuko nioke kotxe bat jokoan zuen supertxapelketarena kontatzeko.\nPatxi Larrea: Eliminatoriaka egin zen txapelketa izan zen, Ondarroa eta Mutriku arteko Venezia dantza-lekuan. Saria Mini bat zen. Bizkaian Etxaburu jaun eta jabe zen, eta Gipuzkoak geu ondo genbiltzan.\nIñaki Mugarra: Etxaburuk ez zuen parte hartu.\nPatxi Larrea: Bai, parte hartu zuen, hirugarren saioan eliminatuta geratu zen akats bat egin zuelako. Aurretik, Elizondon, Etxaburu eta ni 0,5 puntuko aldearekin geratu ginen. Beraz, hirugarrenean beraiek kale egin zutenean, Garramiola-Beitia onak ziren, baina pentsatu genuen irabazi genezakeela, baina haiei eman zieten, Veneciari komeni zitzaiolako ondarrutarrekin onean egotea.\nHorrela zen txapelketa guztietan. Epai-mahaiak bere gustuaren arabera jokatzen zuen eta dantzaria galduta zegoen. Tolosan, Leidorren hainbat asteburuz aritu ginen nor baino nor. Etxaburu autobusarekin etortzen zen, bizkaitarrez betetzen zuen hura. Hainbat asteburutan berdinketa izan zen, eta azkenean, niri okurritu zitzaidan mutil-dantza eginez ateratzea, eta orduan hautsi zen hura eta guri eman ziguten.\nArkaitz Pascuas: Entzuna dut Ondarroan bi eredu zeudela, Hermosillarena eta Etxabururena. Ba zegoen dantzakeran alderik?\nPatxi Larrea: Nik ez nuen alderik ikusten. Izango zen, baina... 15-16 urrats sartzen dituzunean... Etxaburu makina eroa zen, eta Garramiola-Beitia beste estilo batekoak ziren.\nJose Juan Ugalde: Etxaburu aereoagoa zen dantzan.\nIñaki Mugarra: Begoñak lurrera lotuago dantzatzen zuen. Etxaburu bakarra zen.\nJose Inazio Ansorena: Txapelketetan zer nola mailara iritsi den kontuan hartuta, ez du zentzurik zein musikarekin dantzatu behar den jakin gabe joatea. Askoz hobea litzateke bakoitzak bere musika eramatea. Bestalde, testigantza asko dago biltzeko. Merezi du ahalegin bat egitea.


�Etzaizute damutuko!� - GARA\nSevillako kartzelan euskal preso politikoek hasitako borrokaldiak arduraturik nauka. Baina ez da ardura soila. Hamaika egun hauetan gose greban diren euskal hiritarrek jaso duten babes nabarmenena, OACA atari libertarioak jakitera eman duenez, beraien kartzelakide direnen eskutik jaso dute; urdailetik, zehatzago esatearren, hauek ere gose greban hasi baitira arrazoi berberek bultzaturik. Horregatik diot, ez da ardura soila, etsiaren eta mala ostiaren arteko zerbait baizik. Baina lasai, gaur ez gara-eta haserretuko. Azken joera berau dudanez, bakearen gatazkaren inguruan idazteko indar edo gogo faltan nagoenetan bezala, gaur ere bertsolaritzaz ariko gara.\nEz dira bertsolariak umorerako txarrak. Maiz erran izan dut Alkain eta bere ekipoa salbu bertsolariak direla euskal umoregile nabarmenenak. Egin kontu! (Hori broma bat da, bai? Euskalduna zarenez ba... badaezpada). Ez da algararen lurralderik lagunena gure hau, erran bezala, nork bere buruari irri egiten jakin ez eta ezpainetako giharrak bizilaguna larrutuz lantzen dituen hau. Wazemank! izan zen muga psikologiko-erlijioso asko hautsi zituena, eta eskerrak! Ordura arte, euskaraz jendaurrean egiten zen umorea bertsotan egiten zen, eta derrigor mugarri izango zen Lazkao Txikik «Ispiluari» botatako hiru bertsotako obra paregabea. Euskaraz absurdoan estreinakoz, Joxemiel! Geroztik, aurretik bezalaxe, bertsolari guztiek egin behar izan dute umorea plazan. Edo saiatu behintzat. Mila gairen bueltan eta milaka ofizio desberdinen kontura, hogei bat bertsolari astean pare bat egunez, urteetan zehar, auskalo zer ote diren entzun ez direnak!\nEz dut ordea erreferentzia gehiegirik bere buruari irri eginez norbaitek botatakoaz. Orain, boteprontoan, Laxarte-k komunean eserita boteak, besterik ez. Egongo ziren, espero dut, baina ez da ohikoena. Bertsolariari irri erraz egiten dio bertsolariak, baina ez bertsolaritzari. Eta badu bai, nondik heldua honek ere. Bertsolaritzak bere osotasunean: Bertsozale Elkartea buru, elitea atzetik, elite nahi baina alternatibo behar-ak gero, elite alternatiboa, txapelketak, sariketak, munduko inprobisatzaileekin izan- dako hartu-emanak, bertsolari musikariak, bertsolari idazleak, epaileak, gai-jartzaileak, publikoa, txapelketako publikoa, BEC, BECeko publikoa...\nAunitzetan pentsatu dut, hauek bai euskarazko «Muchachada Nui» tematiko bat egiteko osagaiak! Eta hara non, hain arraroa ez naizen seinale, Ander Lizarralde, Unai Gaztelumendi, Mirari Martiarena eta Arnaitz Lasartek «Damutuko Zaizute» web-saioa sortu dute. Bertsolari frustratuaren ametralladoratik Inuzentientzako metaforak ehizatuz, gure azpimundu honetan ere garaia baitzen esateko, denak gara Estandarte! Saioari laudorio eta miresmenetan oinarritutako laztan erotiko bat eman niezaioke, baina hitz bat aski da: Earra!\nSuposatzen dut norbere poza adieraztea besteen pena ez errespetatzearekin nahasten dugun mundillo honetan, bati baino gehiagori grazia putarik ere ez diola egingo, baina tira. Sevillan gose greban eta gu zertan gabiltzan jakinik badira haserrerako esparru egokiagoak. Zuek zuenera gaztiak, eman egurra irriz. Etzaizute damutuko!


Atera datuak testu fitxategi batetik PHP | Sormenak linean\nDenok dakigun bezala, teknologiaren eta informatikaren helburu nagusietako bat erosotasuna da, eta kasu honetan landuko dugu komenigarritasuna programatzaileentzat.\nAskotan, segurtasun neurririk onena bisitariari ahal den guztia egitea da ez dakit zer egiten ari zarenModu honetan sarean ahultasun mota guztiak saihestuko ditugu. Modu honetan, web orrialde bat garatzerakoan mundu guztiak jarraitzen dituen jarraibideak ez jarraitzea gomendatzen dizut, baina zuk zeuk proposatzea funtzio desberdinak.\nEdozein webgunetako atalik delikatuenetako bat datu basea da, gorde behar diren datu guztiak, kasu gehienetan, bertan gordeko baitira. Datu basera sartzeko informazio hau behar dugu:\nDatu basearen izena\nNormalean informazio hau datu basera konektatzeko funtzioa betetzen duen fitxategi berean erantsita dago:\nHala ere, beti bezala, badago gauzak egiteko beste modu bat, oso konfidentzialak diren datuak gorde ditzakegu funtzioa betetzen duen fitxategi desberdinean, eta, gero, baimenak fitxategi horretara mugatu.\nHorretarako funtzioa erabiliko dugu rtrim, funtzioa datuak testu testu fitxategi arrunt batetik atera. .Txt-ek eduki behar du lerro bakoitzean datu bat, honelako zerbait:\nEta datuak geroago aterako genituzke, konexioa egiten duen fitxategian:\nArtikuluaren bide osoa: Sormena linean » teknologia » PHP » Atera datuak testu fitxategi batetik PHPrekin\n5 maketa zure identitate korporatiboa aurkezteko


Tolosa: Zibersegurtasunaren inguruko bigarren saioa Emari coworking gunean - Noticias de Gipuzkoa\nTolosa: Zibersegurtasunaren inguruko bigarren saioa Emari coworking gunean\n– m. san sebastian 28.10.2021 | 01:36\nTolosa – Tolosako hiri ekonomia indar-tzeko eta ekintzaileek euren proiektuak aurrera ateratzeko espazioa da Emari, eta Udalak bertan formakuntza saioak ere antolatzen ditu, inguruko enpresentzat baliagarriak diren gaiak lantzeko, haien lehiakortasuna garatzen laguntzeko helburuarekin.\nGauzak horrela, eta lehenengo saioa udan egin ondoren, zibersegurtasunaren inguruko bigarren jardunaldia azaroaren 3an egingo da Tolosako Emari coworking gunean. Enpresei zuzendutako jardunaldia izango da, eta plazak mugatuak direnez, aurrez izena eman behar da enplegua@tolosa.eus helbidera mezu bat bidaliz.\nZibersegurtasunaren alorreko bigarren jardunaldia azaroaren 3an egingo da 9.30etik 11.30era, Ziur Fundazioaren (Gipuzkoako Zibersegurtasun Industrialeko Zentroa) eskutik. Jardunaldia enpresa txiki eta ertainei zuzenduta dago eta helburu du bertako enpresa eta industriari zibersegurtasunaren alorra garatzeko aukerak ematea.\nJardunaldian norbere sareko sarbidea nola sekurizatu landuko da, telelanari dagokionean eta baita hornitzaileen urruneko sarbideari dagokionez. Zibersegurtasunaren autodiagnostikorako tresna eta baliabideak ere izango dira hizpide. Helburua da Ziur Fundazioaren jarduna enpresei ezagutaraztea, telelanaren eta hornitzaileen sarbidearen arloan izan daitezkeen estrategien berri ematea eta zibersegurtasun industrialean sakontzea.\nGai honetan interesa duten eskualdeko enpresen ordezkariek har dezakete parte eta kintzaileek ere izena eman dezakete.\nPlazak mugatuak direnez, aurrez izena eman behar da enplegua@tolosa.eus helbidera mezua bidaliz.\nAurrekontuak tolosarrekin lantzeko saioa antolatu da.


Jo eta ke ari gara arlo guzietan, tarrapataka, presazko arazoak konpontzeko presiopean, denbora murritzegia baimenduz geure buruari geldialdiak egiteko eta burumuina serioski elikatzeko. Garaikidetasunaren eta etorkizunaren prestaketaren premiak dizkigu eguneroko ekintza eta eleak moldatzen. Bizkitartean, iraganaren argia baitezpadakoa dugu eginbehar horietan, eta iruditzen zait argi horren eskasa gero eta gehiago zaigula eskas.\nAdibide konkretutzat daukat Ipar Euskal Herriko historiaurreko arkeologoen egoera larria. Gauzak diren bezala errateko, hirurogei urtez petiko bi arkeologo profesional baizik ez dira aurkituko eskualde honetan: batek lehen giza presentzia du aztergai, besteak lehen laborarien aztarnak. Beren ikerketen balioa ezagutua da, bai Euskal Herrian, bai atzerrian. Tokiko jendeek beren interesa erakusten diete bi gazte horiei, herrietan egiten dituzten hitzaldietara joanez, eskoletara gonbidatuz. Baina hara: haien ikerketak diruztatuko lituzkeen tokiko erakunderik ez dute aurkitu, eta ondorioz, profesional moduan ez, baina boluntario gisa segitu beharko lituzkete beren miaketak, ogibidea xerkatuz Euskal Herritik kanpo, arkeologiak balio ofiziala daukan lurralde arrotzetan.\nArgi dago Euskal Elkargo berriaren gain litzatekeela tokiko arkeologiaren garapena, berriki kontratatu dituen hainbeste funtzionarioen artetik bi gazte haiek ere enplegatuz. Zergatik ez ote du egiten?\nTeknikariek gaina hartu dietelako hautetsiei? Arduradunei ideologikoki desegokia zaielako iragana gehiegi ikertzea? Alta, euskaldunok lehenik, besteek ondotik, on genuke gure historiaurrea hobeki ezagutzea; ikasle eta irakasleek nahiko lukete euskarazko eskuliburuetan duela berrogei urteko datuak erreberritzea.\nEntzun ditut batzuk erraten Ipar Euskal Herriko euskaldunek berek nahitara oztopatzen dutela historiaurreko arkeologia, hots, euskararen aztarnarik aurkitzen ez den garaiko arkeologia, beren buruaz eta beren hizkuntzaz daukaten “kontaketa nazionala” deuseztatuko lukeelakoan.\nNik ez dut uste hori egia denik: kontaketa nazionalak, mitoak, baitezpadakoak dira hizkuntza eta kultura baten biziraupenerako –Asisko Urmenetak ederki erakutsi du hori Gartxot figuraren bidez; baina ez dut uste euskaldun gehienak ikerketa zientifiko berrien beldur garenik, ez ditugulako gure hizkuntza eta kultura arrazoi historikoengatik soilik salbatu nahi. Iruditzen zait alderantziz Ipar Euskal Herrian historiaurreko arkeologia profesionala sostengatzeko ahalmena daukan erakunde bakarrak ez duela hori egin nahi gure ondarea ez duelako funtsez kontuan hartzen: behar kultural garaikide larrienei bakarrik eskainiz arreta, parte hartzen du gure iraganaren ukazioan.\nEneko Bidegainek Lurraldea eta herria (Pamiela, 2018) saiakeran egin proposamenetan dago erakunde bateratzailearena: gerorako itxaropena dut ere erakunde hori, bereziki ikerketa arloan, Euskal Herri osoko ikerleak sostengatuko lituzkeen erakundea, iraganaren argia ekar liezagukeen etorkizuneko erakundea, hots.\nKanal hauetan artxibatua: Oroimen historikoa | Euskal Elkargoa


Urrutikoetxea, Elezkano II, Zubieta eta Rezusta Arrigorriagako Madalenak pilota jaialdian | Geuria\nUrrutikoetxea, Elezkano II, Zubieta eta Rezusta Arrigorriagako Madalenak pilota jaialdian\nUztailaren 17an ospatuko da pilota jaialdia. Buruz buruko txapeldun zaratamoztarrak Zubietarekin jokatuko du, herrikide duen Elezkano II.aren eta Rezustaren kontra.\nMadalenak 2015eko pilota jaialdi profesionalaren protagonista handia Mikel Urrutikoetxea izango da, buruz buruko txapeldun berria. Jaialdia uztailaren 17an ospatuko da, ostiralez, Arrigorriagako udal frontoian. Zaratamoko aurrelariak Zubieta izango du atzelari eta bere herrikide den Elezkano II.aren kontra lehiatuko da, Rezusta atzelariarekin batera.\nPartida ofiziala izango da. Izan ere, Bizkaiko Foru Aldundiaren Bost eta erdiko Txapelketaren barruan kokatuko da partida. Aurretik, 22:00etan Victor eta Iturriaga lehiatuko dira Agirre eta Apraizen aurka.\nUMETXOEN PILOTA PARTIDUAK\nUztailaren 18an, larunbatez, aurre-umetxo eta umetxoentzako partidak antolatu dituzte osasun zentroko frontoian eta hilaren 19an, igandez, Arguia Pilota Eskolako kimu eta haur mailetako binakako finalak izango dira kiroldegian. Arratiako eskola mailako pilotaririk onenek ere leku berean jokatuko dute, baina uztailaren 22an. Horiez gain, uztailaren 25ean 22 urtez azpikoen mailako federatuen pilota txapelketako finalak jokatuko dituzte.\nSailkatuta: Arguia Pilota Eskola, Arrigorriaga, Elezkano II, Esku Pilota, Madalenak, Pilota, Rezusta, Txapelketa, Urrutikoetxea, Zaratamo, Zubieta\nBasauriko Udaltzaingorako lau postuetarako lehenengo proba irailaren 12an hasiko da\nUrbiko zubiaren eraispen obrak atzeratzea erabaki du URA agentziak


Ba al dago SEO informazio txarra?\nZure ustez seguruenik Interneten bilatzaileen optimizazioari buruzko eduki tona egin du. Esparru honetan gutxienez esperientzia apur bat baduzu, SEO aholku eta aholkularitza bikainak (MOZ, Semalt edo Search Engine Journal-ek ematen duten bezala) eta ez-profesionalak emandako optimizazio prozedurei buruzko informazio okerra eta are okerra da.Hala eta guztiz ere, marketin digitalaren esparruan bazaude, kalitatezko artikulu batzuk zuretzako nahasgarria izan daiteke eta nahiz eta zure Google sailkapenak suntsitzeko. Gida labur honetan, nolabaiteko ideia emango dizut zure negozioen aberastasuna ekiditeko saihestu behar dituzun aholku guztiak.\nSEO txarra informazioaren definizioa\nBaduzu zer SEO edukia txarra den galdetzen baduzu, paragrafo hau arretaz irakurri. Bad SEO edukia ALL zaharkiturik dago, ezertarako eta bilaketa motorra estandarrak informazioaren mugetatik kanpo. Oso erraza da SEO eduki txarra bereiztea hitzekin hasten den moduan "nola hobetzen dut nire webgunea SEO egun batean" ". Sarritan, artikulu horien artean promoziozko azpimotzo bat dago. Black-hat SEO espezialistaek istorio harrigarriak sortzen dituzte beren zerbitzuak sustatzeko. Jakinarazten dizut ez duzula artikulu mota hau irakurtzen, informazio baliagarria ez dutelako. Gainera, zure webguneko sailkapenak suntsitzeko arriskuan ari zara. Beraz, eztabaidatu gure optimizazio aholkuak gure webgunearen ospea minik ez izateko.\nGehien erabilitako zaharkitutako SEO aholku bat keyword stuffing da. Google-rentzat egunero egiten den bezala, optimizazio mota honek bere ikastaroak egiten ditu. Gaur egun, zure webguneko bisitarientzako edukia sortu behar duzu, ez bilaketa-botorik. Gainera, Google botek ere zure edukien kalitatea ebaluatu eta gako-hitz kopurua zenbatzea. Bost orrialde bakoitzeko bost keywords baino gehiago badituzu, Google zigorrak lortzeko arriskua duzu. Gainera, betetako edukia ez da irakurgarria eta publizitate helburuetarako soilik sortu daiteke erabiltzaileentzat. Zure edukia gakoekin betez ordez, garrantzitsuenak eta trafikoak bolumenaren esaldi nagusiak hautatu eta zure izenburuak, azalpenak, paragrafoak, ALTak eta testuan behin baino gehiagotan sartu behar dituzu.\nZenbait deitutako SEO espezialistek idazten dute,. Hala ere, epaiketa okerra da. Eduki bikoiztua argitaratzen baduzu, bilatzaileak manipulatzen saiatuko zara, gauzak benetan nahi ez dituzun gauzak ikusteko. Beraz, jatorrizko edukiak zure webgunearen sailkapenean jaregin dezake. Gutxieneko ehunekoa da Google-k zigorrak jaso ditzan eduki bikoiztua lortzeko. Hala ere, ez duzu zehazki zure webgunearen presentzia hobetuko kopiak itsatsi dituen edukia sortzearen ondorioz, Google-k eduki bera du bere aurkibidean. Zure webgunean erreproduzitutako eduki batzuk behar badituzu negozioaren behar berdinengatik, "eduki hau ez daukazu indexerik eta ez jarraitu" behar duzu emaitza negatiboak ekiditeko Source .


Argian, Berrian eta Gaztezulon harpidetzeko abantaila bereziak ditugu - Topagunea | Euskaltzaleen Topagunea\nEuskaltzaleen Topagunea - 13/10/22\nUda aurretik kontatu genizuen bezala, euskaltzaleen elkarteetako bazkide eta mintzalagunek abantaila bereziak ditugu Argia, Berria eta Gaztezulo hedabideetan. Horietako batean harpidetu nahi duten lagunek honako abantailak izango dituzte harpidetzaren lehen urtean:\nArgia aldizkarian bi harpidetza mota egin daitezke, eta norberak aukeratu ahal izago du:\nUrte osoko harpidetza: 46 zenbaki, 11 Larrun eta Euskal Kulturaren Urtekaria. Ohiko prezioa 145€. %25eko beherapenarekin 108,75€.\nHilean behineko harpidetza: 11 zenbaki, 11 Larrun eta Euskal Kulturaren Urtekaria. 41€.\nBerria egunkarian harpide egiten direnek, Berria urtebetez %50eko deskontuarekin jasotzeko aukera izango dute. Hainbat harpidetza mota izango ditugu eskura, ondorengoak hain zuzen:\nOstirala-larunbata eta igandea: 119,6€\nLarunbata eta igandea: 85,5€\nBerrialagun harpidedun egiten direnek, ongi etorri gutunarekin batera berrialagun harpidedun txartela jasoko dute. Txartelaren bidez eta berrialagun harpidedun kodea erabiliz, hainbat abantaila izango dituzte: asteroko kioskoan opariak, kultur emanaldietarako sarreren zozketak, promozioetan eskaintza bereziak eta abar.\nAzkenik, GAZTEZULO aldizkariak mintzalagun eta bazkide gazteei zuzendutako eskaintza jarri du abian. Euskal Herri osoko gazteengana zein atzerrian daudenengana heltzen den euskara hutsezko aldizkari bakarra da Gaztezulo, eta askotariko gaiak jorratzen ditu: musika, zinema, sexua, literatura, teknologia berriak, moda, artea, gizarte mugimenduak…\nUrte osoko harpidetza, 11 ale: 20€ eta Esne Beltzaren azken DVDa opari.\nHarpidetzei buruzko informazio gehiago eskuratzeko, idatzi arrate@topagunea.org helbidera edo deitu 673.428.464 / 94.681.48.21 telefono zenbakietara.


Bilbaopedia - Carmelo Goienetxea Urrusolo\nCarmelo Goienetxea Urrusolo\n[ Bilbao, 1910.06.18 - 1984.11.10\t]\nCarmelo Goienetxea Urrusolo futbolaria izan zen 1910 eta 1920eko hamarkadetan. SD Deusto eta Athleticen jokatu zuen. Talde zuri-gorriko kapitain eta azken futbolari amateurra izan zen.\nCarmelo Deustuan jaio zen 1898ko ekainaren 18an. Bertan ekin zion futbolean olgatzeari eta ondo egin zuen, herriko taldean jokatu baitzuen 1916 eta 1921 urte bitartean. Sasoi hartan SD Deustok aurrerapauso itzelak eman zituen eta guztietan esku hartu zuen Carmelok: Etxezuriko futbol zelaia atondu (1917) eta A sailera igo zen (1918), gorengo mailara alegia. Han lehiatu zen inguruetako talderik sendoenen aurka: Athletic, Arenas… Hasieran doi-doi eutsi zion mailari, baina 1920-21 denboraldian deustuarrek hirugarren egin zuten. Hura izan zen Carmeloren azken urtea Deustuan.\nDenboraldi bikainak Athleticera eraman zuen deustuar gaztea. Harrez gero eta erretiratu arte Carmelo Goienetxeak talde zuri-gorrian jokatu zuen, 1921-22 denboralditik 1928-29 arte alegia. Denetara, 109 partida eta 50 gol. Aurrealdean jokatzen zuen, ezkerraldetik, eta golak egiten trebea zen. 1923an Kopa irabazi zuen taldean zegoen, izen handien artean: mister Pentland, Belauste, Txomin Acedo, Sabino, Travieso… 1929ko ekainaren 23an ere, bere despedidako partidan, taldekideak ez ziren makalak: Ispizua, Lafuente, Unamuno… Hurrengo urteetan titulu andana irabazi zuten.\nNortasun handiko jokalaria izan zen eta horren erakusle dugu Athleticera iritsi eta berehala talde handi hartako kapitain izendatu zutela. Urte haietan, Kopako (Espainiako Liga 1928-29 denboraldian jaio zen) talde handiak profesionalizatu zirenean, Carmelok uko egin zion kobratzeari. Bera izan zen garai hartan Athleticeko azken amateurra.\nSelekzioetara ere deitu zuten. 1921ean West Hamen aurka jokatu zuen euskal selekzioan jardun zuen. Espainiarekin hamar bider aritu zen. 1924ko Joko Olinpikoetan esku hartu zuen. Partida bat baino ez, Espainiak Italiaren aurka galdu eta kanporatuta gelditu zen eta.\nFutbola utzi ostean Athleticen zuzendaritzan egon zen. 1984ko azaroaren 10ean hil zen.\nMORO AGUAYO, J: San Mames. Historia eta memoria. Athletic Club. Bilbo. 2013; ORTEGA, H: Carmelo Goienetxea, Athleticeko kapitain deustuarra. Prest! aldizkaria, 150 eta 151 zenbakiak. Bilbo. 2014ko iraila eta urria.


Letemania | Iritzia | Berria\nMikel Laboa eta Xabier Lete abendu hasieran hil ziren biak, Durangoko Azokaren atarian. Ez naiz ezer iradokitzen ari. Beste bide batetik noa. Aurten ezustean harrapatu nau Leteren inguruan hainbeste kontu atera izanak, hainbeste liburu eta dokumental, hainbeste ikerketa eta omenaldi.\nHil zenetik hamargarren urteurrenagatik izanen zen. Baina duda bat piztu zait. Batez ere Josu Goikoetxeak Twitterren egin galdera baten harira: «Laboak utzi al zuen idatzirik, zeukan pentsamenduaren paperik?». Berehala etorri zen erantzun irmoa, ez nornahik emana, horretara dedikatzen den Xabier Mendigurenek baizik: «Seguru nago ezetz». Elkarrizketan haren aipamenik egin ez arren nire buru binaristak berehala ekarri du Leteren itzala, idazkirik eta pentsamenduzko harrobirik gabe Laboak euskal santutegian irauteko bitarteko gutxi balu bezala. Ez du zertan hala izan, noski. Susmoa nirea da. Ideia horrek bat egiten duelako nire aspaldiko aieru batekin, euskaldunok funtsean herri teoria zalea garela, geure burua ekintzailetzat edo emozionaltzat hartu arren. Bakarrik ikustea dago aurkezpen gehienetan, obraz aritu beharrean, haren oinarrian dauden ideiez nola mintzo diren egileak. Ez alferrik da sermoigintza gure genero fundazionala.


Artikuluko minaren aurkako borrokan Hondrostrong krema erabiltzen esperientzia, pazienteak aplikazioari buruzko iritzia\nErabilera esperientzia Hondrostrong\nEmilyren Vienako esperientzia\nHondrostrong-ek bere osagai naturalekin atentzioa deitu dit: kardamomo, erle pozoia, muskuilu berdea ateratzea, gorosti hosto zukua, Amaranthus olioa. Niretzat konposizio hori sinesgarriagoa da osagai kimiko ulergaitzak baino.\nGaixotasunaren historia eta tratamendua bilatzea\nDuela 10 urte inguru neguan kalera erori nintzen, aldakako haustura egon zen. Ebakuntza egin zidaten, makuluen gainean ibili nintzen luzaroan. Errehabilitazioa zaila izan zen. Ez nuen protesirik instalatu, beldurgarria zen bigarren ebakuntza batera joatea, gainera, protesia instalatuta zuten pertsonen iritziek beldurra ematen zidaten. Denborarekin, artikulazioek, belaunek eta behatz handiek min egiten hasi ziren. Nekez mugitu nintzen. Eta patioan eguraldia aldatu zenean, dena irrintzi jasanezin hasi zen, ezinezkoa zen oinez edo eserita egotea. Nire anaiak Hondrostong gomendatu zuen. Erabili aurretik medikuarekin hitz egin nuen. Osaerari dagokionez, beste botika farmazeutiko batzuekin alderatu zuen eta hitzordua emateko baimena eman zuen. Oso poto erosoa: bizkarra irekia, zikindua eta itxia.\nHondrostrong krema nola erabili artikulazioetako mina sendatzeko eta arintzeko erantsitako argibideetan dago idatzita. Nola eta zer egin zehazten du. Sinplea da: gelarekin zikindu behar duzu egunean 2 aldiz hilabetez.\nErabilera emaitzak, krema berrikustea\nHondrostrong krema argibideen arabera erabili dut. Etxeko terapiak emaitzak erakutsi zituen azkar. Jasotze aktiboaren ondorengo bigarren egunean jada, lasaitasuna sentitu nuen. Mina, gorritasuna, hantura desagertu dira. Gauean, minak ez ninduen kezkatzen. Gelaren eragin positiboa ez zen hor amaitu. Hilabete batez erabili nuen, dagoeneko distantzia luzeak egin ditzaket makilik gabe. Sofan denbora luzez eserita nagoenean, hanka ez zait intsumitzen edo puzten. Ez zen bigarren mailako efekturik ikusi. Oraingoz atsedena hartzeko asmoa dut, mendekotasunik egon ez dadin, badaezpada. Hilabete barru berreskuratuko dut. Produktua guztiz naturala eta segurua da.


Errealismo apurren bat — Eibar.ORG | Eibarko peoria\nHemen zaude: Hasiera / Blogak / Amatiño / Errealismo apurren bat\nErrealismo apurren bat\namat 2006/03/19 18:19\nElbarritu taldeak Arzalluzengana jo zuen 1990ko Legebiltzarrerako kanpainan, EAJk bere hauteskunde-programan elbarrituen eskakizunak sartu zitzan. EBBren lehendakariak gogoan hartuko zituela agindu zien, baita galdetu ere beste alderdiekin biltzekotan ote ziren. “Bai, atzo HBrekin bildu ginen” – “Eta, zer esan zizuen?” – “Ba, autodeterminazioa lortzen dugunean gure aldarrikapen guztiak konponduko direla”. Elbarrituek esana, Arzalluzek kontatua.\nAnekdota honetaz gogoratu naiz zenbaitek, Udalbideren egitasmoa zalantzan jartzeko, “subentzioak banatzeko leihatila” baino ez dela salatu duenean. Segurutik Udalbidek ez du nazio-eraikuntzarik konponduko eta ehundaka udalen eskuzabaltasuna mugatua izango da, baina zer pentsa ematen du gero ikusteak zein aberaskume diruarinak diren euskal udalen mugaz gaineko elkartasuna horren erraz gutxiesten dutenak.\nEskizofrenia politikoa. Kapaz gara Iparraldearen egoeraz lantua joteko eta bost urteotan Udalbidek bertan zabaldu dituen 1.200.000 euroak mespretxatzeko. Gai gara Nafar Gobernuaren lepotik mortalak eta bi salatzeko eta Udalbidek Nafarroako euskal ekintzei luzatutako 2.400.000 euroak hutsaltzat joteko.\nHizjarioa dugu maite. Ez dugu onartu nahi nazio-eraikuntza ez dela aldarri handi-mandiez egiten, eguneroko lanaz baizik. Noizbait lortuko omen duguna miresten eta honez gero eskuartean duguna arbuiatzen dugun bakoitzean, geure burua engainatu baino ez dugula egiten, gure erantzukizunari muzin egiten alegia.\nNoizbait hasi beharko dugu onartzen ezin izango dugula beti jarraitu gure eskasiak inori leporatzen. Egunen batean onartu beharko dugu –eta behar bada ez da askorik falta— dagoeneko lortua duguna, aurrerantzean lortuko duguna baino askoz ere gehiago dela.\nBeldur naiz ez ote dugun errealismo-bainuren behar, Lokarriren manifestazio-bezperan Jonan Fernandezek esandakoaren (Localia TV) ildotik. Kontua da, ordea, bainu hori nahita hartuko ote dugun ala nahiezta hartu eragingo ote diguten.


'Non zaude?' disko berria aurkeztu du Leihotikan taldeak - Irunerria - euskalerriairratia.eus\n'Non zaude?' disko berria aurkeztu du Leihotikan taldeak\nEuskalerria Irratia 2018-11-22 18:21\nLeihotikan talde iruindarrak bere lan berria aurkeztu du bere 25garren urteurrenean. Disko bikoitza, 17 abesti berri biltzen dituena. Hardcore melodikoa, zigilu propioarekin. Gorka Armendariz abeslaria izan da gurekin.\nSei urte pasatu dira Iruñeko LEIHOTIKAN taldeak beraien azken estudio lana argitaratu zutela. Taldeak atera berri duen azken disko hau –Non zaude?- CD bikoitza eta karpeta irekidun binilo formatuetan dator.Aurreko lan guztiak bezala, Iruñeko GOR disketxearekin gauzatu dute.\nG-761-2CD: LEIHOTIKAN – Non zaude?


Amerikanoa : atzerriratu etorkinaren irudiak - Eke.org\nHemen zaude: Euskal kulturaren ataria » Euskal Herria » Euskal diaspora » Euskaldunen Argentina » Amerikanoa : atzerriratu etorkinaren irudiak\nEuskaldunak nola ikusiak diren Argentinan\nArgentinako biztanleriaren gehiengo handia Europako etorkinen ondorengoz osatua da. Espainia eta Italia dira etorkin gehien eman dituzten herrialdeak. Juduen eta Libanoarren erkidego handiak ere badira.\nEuskal erkidegoa ere ikusten da Argentinan (deiturak –15 000 inguru Argentinan-, euskal zentroak, elkarretaratze handiak) eta aipatzen da (Palabra de Vasco : «Euskaldunaren hitza», el vasco tesonero : «Euskaldun tematsua», el vasco lechero : «Euskaldun esneketaria»). Ikur ikusgarri eta esaldi ezagun horietaz haraindian, Euskaldunak nola hartuak dira Argentinan, nola ikusten dute beren burua ?\n2004ko azaroan, mundukoeuskaldunak@gruposyahoo.com eztabaida taldeak (Euskosare) galdera horien inguruan solasaldiak izan ditu.\nHona horien zati batzu…\n« Esneketari euskaldunak tokiko folklorearen parte dira zeren, lehen etorkinetarik anitz lan horretan ari baitziren XIX. mendearen bigarren erdialdean ».\n« Badu aspaldi ez dela gehiago esneketaririk hemen, ez euskaldunik ez besterik ».\n« Euskaldunen ondokoen kopuruaren azterketa kantitatibo bat egiten dut Buenos Aireseko lurraldeko udalerri guzietan. Biztanleriaren %18 Euskaldunen ondokoak diren tokietan, galdekatu pertsonek hauxe erraten digute : "Hemen, Euskaldun anitz bada". Baina proportzio handiagoak aurkitzen diren tokietan, hauxe erraten digute : "Lehen, Euskaldun anitz bazen hemen, baina orai ez".\nAsimilazioa baino, integrazioa\n«Gaur egun ezin da orokortasunik finkatu Argentinako Euskaldunei buruz, zeren ez baitira, hauen arbasoen gisan, iharduera ekonomiko berezi bati lotuak. Euskal atzerriratuek jakin izan dute "ghettotik" ateratzen. Ez dira zirkulu hetsi eta baztertu batean gelditu. Alderantziz, sustraiak ukatu gabe, Argentinar bihurtzea onartu dute. Horra zergatik hauen ondorengoak gizarte-kapa eta lan-sektore guzietan barneratuak diren gaur egun. Argentinan, "euskaldun" hitzak badu bere erranahia.\nEuskaldunak orotan dira. Futbol, ekonomia, politikaren alorretan aurkitzen dira euskal izenak. Horrez gain, hauetarik anitz harro dira (espantuka ari dira) «vasco» izengoitia ukaiteaz. Adibidez Olarticoecheak, futbolari eta atezain ohiak « Euskalduna » zuen izengoitia. Beraz, Euskaldunen presentzia Argentinan oso hedatua da. Nola dira gaur egun ? Beste Argentinarrak bezala, batzu ongi, besteak gaizki, azken hauek seguraski gehiago izanik pobreziaren emendatzeagatik.\nNonahi izanik ere, noranahi joanik ere, Argentinan Euskaldunen presentzia arrunt normala da. Lehengo euskal atzerriratzearen lekuko bizia da.\n« Aita Argentinara etorri zen 1951an, 26 urte zituela, zenbait urte lehenago hara joan zen honen arrebak galdeginik.\nZernahi egin zuen ogia irabazteko lur emangaitz hartan, sorterriarekin zerikusirik ez zuena. Beti erraten zigun ez zigula dirurik utziko, maitasuna, errespetua, pazientzia eta iraunkortasuna baizik. Ez du sekulan Argentina gaitzetsi gure aitzinean, momenturik txarrenetan ere (…). Harro naiz Euskalduna izateaz eta honekin normalki bizitzeaz, jakin badakigu ere hemen bizi garela baina familiaren beste partea urrun bizi dela, itsasoz haraindian. Ikasi dugu itsasoz bestaldeko familia maitatzen, argazkiei eta istorioak kontatzean aitak sentiarazten zigun maitasunari esker».\nOngi heldu Argentinako gizartean ?\n«Argentinako gizartean etorkinek gora egiteko aukera zuten. Horregatik etorkinen haur gehienek goi-mailako ikasketak egin eta (dohainik dira unibertsitatea sortuz geroztik 1826an), lanbide liberaletan aritzeko parada izan zuten (abokatu, mediku, idazle gisa…) Ohitura batzuk bizirik irauten badute ere (txapela, pilota), badu aspaldi (hiru belaunaldi) Euskaldunen ondokoen gehiengo nagusia ez dela gehiago arbasoen lan bortitzetan aritzen».\n«Ez naiz komentzitua atzerriratu euskaldunen gizarte gorakadaz. Anitz maila sozialan gora joan badira ere, ez da denen kasua izan. "Bizi istorioak" idazteko unean, gehienetan erreusitu dutenenak hautatzen ditugu, besteak ahantziz. »


Game Funny osminozhki Online. Play for free\nPlay jokoa Funny osminozhki Online:\nGame Description Funny osminozhki\nZirraragarria joko gertatzen itxurako taula gainean. Baina ez nahastu xake jokoak. Hemen Strike Ball erreproduzitzeko, horietako rastavlyaya zelulak behar duzu. Hartu erabat osoa eremuan irabazteko. Noiz olagarro kopurua zelula iristen lau, hegan hurrengo dira, olagarroak guztiak stanovjatsja zure etsaia. . Play jokoa Funny osminozhki konektatuta.\nTekniko jokoa Funny osminozhki ezaugarri\nGame Funny osminozhki gehitu: 02.11.2010\nJokoa jokatzen: 4929 aldiz\nGame Rating: 4.32 errondan 5 (19 kalkuluen arabera,)\nBezalako jokoa Funny osminozhki Jokoak\nTotally Spies - Spy Xake\nAlice Checkers Wonderland\n3 1 Checkers\nXake ikasgai. Damming\nDeskarga jokoa Funny osminozhki\nEmbed Joko Funny osminozhki zure web orrian:\nJokoaren txertatu Funny osminozhki zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Funny osminozhki , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Funny osminozhki -rekin, baita ere, jokoa jokatu zen:


Lehengoekin, gerokoentzat –\n“Dama gazte xarmant bat”, “Donostiako hiru damatxo”, “sagar beltzeran”, “markesaren alaba”, “neskatx gaztiak”, “dama gazte polit bat”, “neska tranposa”, “atso zar”, “neskazar bat”, “bi zakur ta beste hiru atso (egun on Don Pepito eta Don Alfontso)”.\nKontsesiri: “saldu ahal balitzake pisura urriaren truke /nork erosi faltako ez luke” Juana Bixenta Olabe(ri): “ez zuazela; / portatu zaite nik nai bezela, / gaur etxera juan ez zaitezela”, “izango haiz ederra / baita ederregia”, “aingeru harek ez zidan sortzen / sufrimentua besterik, / sekulan ere ez nuen lortu / bi besoetan hartzerik” ; “… aspertuba naiz neskazar-musu lizunez”; maite det dama gazte bat”.\n“Maritxu, nora zoaz?”; “Zuben etxia dago irruti, birian zer gerta izan bildurti”; “Dama gaztiak, ez egon lotan, begira zaitezte ispillu ontan (…) orla irabaztera graziyak saia zaitezte beste guziyak”.\n-“Merezi beziñ kopeta beltzez, esango diyot ezetz ta ezetz!”\n“Sinista zazu emakumeak / galdu behar gaituztela”; “Berak printzesak bezala jantzi / zikiñak etxe zokoak” ; “apainduri ta lujoz aberats / eta maian arloteak”; “lasaitasunak galdu ez ditzan\nkortsiatubak gerriyak”; “emakumiak lasto-pretesto kasikan larru gorriyan”; “zuentzat bertsuak /bistan daukazkitenai / petxu ta besuak”; “buruko zimak falta ditu ta / bizarra dauka ugari, /begiyak triste, sudurra luze, / ortzen erdiak erori”.\n“Aingeru horrek izan behar du / iturri asko nastua / eta tragorik goxoen ura / non edan zuen aztua /non kargatu den eztakiela / da azkenian ustua”; “Ijituetan gutxi izaten dirade berriz antzuak, (…) bizkarrian bat, tripan bestia, aldamenetan batzuak”; “Ai pekatuan erortzen denak / larrutik pagatutzen du /hobe zenduen zure lorea / ongi guardatu bazendu”.\n“Pandangolari azkarra / baldin neronek ikusi banu / hautsiko niyon bizkarra”\nJoseba Larratxe “Josevisky”-ren ilustrazioa (Argia)\n“Gogoratzen naiz lehengo amonaz / gaurko amaz ta alabaz”\n“Hanka punttetan dantzan / bi ordu ta piko; “dantzaik egin ezin bada / ez baita gure iraultza”; “emakumia / naizen aldetikan / earrak aditzeko / zaute nigandikan”; “Neskatxak garai datorrenian / ez galdu zuen zentzunik”; “Emen ez degu baltsamorikan / neskazaharrak gaztetzeko”;\n“Tentaldiak, bertigoak / dardarazten badu lurra / erortzeko gogoa da / ez erortzeko beldurra”; “akaso juango naiz / mudakorra naiz ta”.\n“Nabaritzen da azala / nola aldatu zaidan aldez; nola daukadan bularrak / tinkotasunaren galdez / aluan ez dut ilerik / besapeetan bi trabes / ta izterretan barizek / xume hartzen dute babes /(…) niretzat ederra bada / besteentzat zergatik ez”.\n“ni ez naiz puta, gizen zikina / txorta gabea, antzua / asimetri honek muitu egiten du / zure oreka faltsua”; “nire inon ez egon nahia ote / da zure ezinegona”.\n“Lehengoekin ta gaurkoengandik” … gerokoentzat zer?\nTags: gerokoentzat Lehengoekin


B2B sukarra, negoziotik negoziora\t| UNInet\n« ZIBERKULTURA I: Ziberpunk-a | Hasiera | Web satirikoak »\n2000ko maiatzak 10, Asteazkena\t| UNInet\t|\nEnpresen arteko lehian denak dira etsai, printzipioz, baina lagunak bilatuz gero indarra ere metatzen da. Aliantza estrategikoak bezain inportanteak dira helburu jakin batzuetara begira egiten direnak eta denek onura ekarriko dute. Sinergiak baliatzea, gastuak murriztea eta dirua aurreztea bilatzen da B2b joeran. "Atari bertikal" berezien bidez antolatzen da negozioa: lagungarri gerta dakiokeen beste enpresa baten bila dabilenak bertara jotzen du eta arloaren arabera aliatuak bilatzen ditu bilaketa tresnen laguntzaz.\nBesteetan lankidetzak offline sinatzen dira baina sarea dute bizkarhezur eta lantoki. Esaterako, ordenagailuen arloan, EEBBetako hiru enpresa ekoizle nagusiak eta haien bederatzi hornitzailek enpresa bat sortu dute Interneten bidez elkarren arteko kontaktua eta salerosketa bideratzeko. Plataforma horretan, besteak beste Hewlett-Packard, Compaq eta Gateway daude eta baliteke laster IBM ere sartzea. Hornitzaileak berriz Samsung, NEC, Hitachi, Quantum eta beste batzuk dira. Kostuak izugarri merketzen dira horrela\nBaina adibideak era askotako arlo eta enpresetan aurki ditzakegu. Gure artean Norsis enpresak B2B arloan lan egiten du, enpresen arteko negozioen bitartekaritzan gehienbat. Bertako zuzendari Mikel Irizar Arzelusen openforyou.com webguneak ideia berritzailearen saria jaso berri du Gipuzkoako Merkataritza Ganbararen eskutik. Besteak beste, bankuak (BSCH), komunikazio talde handiak (Correo taldea) eta beste hainbatek ere badituzte arlo honetarako proiektuak.\nIragarpenei zehatzago erreparatuz, industriako merkatuen joerak aztertzen dituen Gartner Group ospetsuak iragarri duenez, B2B merkataritza mota izugarri haziko da 2004. urterarte. Iaz bilioi bat libera (25 bilioi pezeta) izan zen, baina lau urte barru 48 aldiz gehiago izango da, orotara munduko merkataritza osoaren %7.\nMetroaren eta euskararen aurka\nNatxo Allende izeneko internauta eta marrazkilariak bere burua eta ideiak ezagutzera emateko bide aproposa aurkitu du sarean, bai eta bide batez aberasten saiatzeko modua ere. Libre zegoen "metrobilbao.com" domeinua hartu eta Metro Bilbaoren aurkako webgunea eraiki du. Txartelik gabe bidaiatzeagatik ezarri zioten isuna aitzakitzat hartuta, enpresaren zerbitzuagatik kexak jasoteko forum bat ezarri du. Halabaina, Allendek ez du izkutatzen maniobra horren benetako helburua domeinua Metro Bilbaori berari 100 milioiren truke saltzea dela.\nNeska biluzien argazkiz jositako webgunean, erabiltzaile askoren kexak eragin dituzten Protecsako zinpekoez ez du ezer esaten. Aitzitik, euskararen aurka jotzen du zuzenean, geltokien izenak erdaraz behar luketeela esanez. Bere esanetan, "beti "Las Arenas" izena eduki duen geltokiari "Areeta" deitzea soilik infula sabinoaranianak dituen atzeratu bati burura dakioke". Bere alde den beste internauta batek arrazoi damaio euskal izenen gaiarekin eta "Avenida de Jose Antonio Primo de Rivera"ri izena aldatuta "Sabino Arana" deitzea jartzen du adibidetzat.\nHainbat internauta euskaldunek honen aurkako erreakzioa izan dute: Batzuek narzisismoz eta prepotentziaz aritzea leporatu diote; besteek fatxen bilgunea antolatzeaz akusatu eta beste batek aberastu nahi duen "jeta" izatea leporatzen dio. "Madrileko eta Bartzelonako metroak ere bere izenean ditu. Akaso han ere isuna ezarri zioten?", galdetzen du.\nEuskal mendizaleen ataria izateko asmoz abian jarri dute Mendikoweb webgunea. Sarea eta mendia, afizio biak dituzten internauta batzuek prestatu dute ataria, Luis Ibergallarturen gidaritzapean. Bertan mendizaleentzako informazioa aurki dezakegu: klubak, ibilbideak, salerosketak, agenda, eguraldia eta aterpeen gida bat. Izena gora behera, webgunea erdaraz dago. Mendizale euskaldunek, hala ere, Ostadar mendi taldearen webgunera jo dezakete informazio bila.\nJusto de la Cueva soziologoaren "La escision del PNV" liburuaren edizio digitala sarean ezarri du Euskal Sare Gorriak. Liburu hau lehenago paperean argitaratu zuen Txalaparta argitaletxeak baina aspaldi agortu ziren ale guztiak. Zip formatoan konprimituta edo online, HTML formatoan, irakur daiteke liburua eta bigarren edizio honetarako hitzaurre bereziak prestatu dituzte I�aki Gil de San Vicentek eta egileak berak.\nLa escision del PNV


HasieraGENERAL30 Abuztuko Garaipen Zoriontsuaren Eguna!\n30 / 08 / 2019 Levent Elmastaş GENERAL, GOIBURUKO, TURKEY 0\nabuztuko garaipenaren oporraldia\n30 Abuztuaren Garaipen Eguna gogoz ospatu du Turkiako nazioak 1924 datatik aurrera. Beraz, zer gertatu zen 30 abuztuaren 1922-en? Hemen da Turkiako historiako garaipen garrantzitsuena ...\nEraso handia amaitu ondoren, Komandante Nagusiaren gudua izenarekin ere ezaguna zen, armada greziarrek Izmir hartu zuten eta 9 irailean 1922ek Turkiako lurraldeak salbatu zituen Greziako okupaziotik. Geroago, okupazio tropek herrialdearen mugak utzi zituzten, baina 30 August sinbolikoki adierazten du herrialdea itzultzeko eguna. Afyon 1924 du "Commander Chief Garaipena in" In batean lehen aldiz ospatzen izen abuztuaren 30 egunean, hasi zen Garaipena eguna ospatuko Turkian 1926 izenetik.\n30 ABUZTUAK ABENDUAREN BIGARREN EGUNA ETA GARRANTZITSUA (30 Abuztuaren 1922)\nOfentsiba Handia, Mustafa Kemal Atatürk-en aginte gorenerako komandante nagusia ere ezaguna, Turkiako armadaren garaipena izan zen Sakarya Gerraren ondoren, 1 urteko kanpainaren ondoren indar okupatzaileentzako kolpe erabakigarria prestatzeko. 26 Abuztuan 1922, 30 Abuztuan Dumlupinar Gazi Mustafa Kemal Pasha zen garaipenaren komandante nagusia. 1920 ez du benetan ezarritako bakarra Batzar inaugurazio etsaia okupazioa aberria bermatuz frogatu erabat emateko Turkiako Errepublikan kentzeko betiko egongo da payidar batera. Zibilizazio garaikidea gainditzea du helburu.\n"Atatürk, 30 Abuztuaren 1924ek, Dumlupınarko Çal herriaren ondoan dagoen Biktimen Egunaren urteurrenean egin zuen hitzaldian, borroka nazionalaren helburuak azpimarratu zituen. Ikus daitekeenez, helburu horiek independentzia, burujabetza nazionala, sekularismoa, gizon eta emakumeen arteko berdintasuna eta ekonomia nazionala dira. "\nOfentsiba Handia, Turkiako armadaren independentzia gerraren garaian indar okupatzaileetara joateko planifikatutako operazio sekretua zen eta etsaiaren tropak Anatoliatik kanporatzeko. Turkiako Sari Batzar Nazionala saioan uztailaren 20 1922 autoritatea eman zion denbora laugarren buruzagia Mustafa Kemal Atatürk egiteko on, hartu erasoen erabakia ekainaren eta prestakinak egin zen isilpeko gisa. Ofentsiba Handia gauean hasi zen Afyon-en, abuztuko 26 27-rekin lotzen, Turkiako armadaren garaipena Aslıhan inguruan setiatutako tropa suntsitzearekin batera, Dumlupınar plazan, Mustafa Kemal Paşa-k kudeatuta.\n30 Abuztuaren Garaipen Eguna 1924-en ospatu zen lehendabizikoz, K comandante Nagusiaren garaipena k izenburuarekin. Mustafa Kemal lehendakariak, Çal-en Dumlupınar herrixkatik gertu. bi urteko arrazoia itxaron garaipena ospatzeko, bai nazio mailan eta Turkian new 1923 urte dentsitatea nazioartean etenaren baino gehiago da. Dumlupınar Çal herrixkan egindako lehen ekitaldian, Mustafa Kemalek espiritu nazionala bizirik mantentzearen garrantzia azpimarratu zuen eta ezezagunaren Soldadu Ezezagunaren Monumentuaren oinarria bere emaztea Latife Hanımekin batera ezarri zuen.\n19 Maiatzaren Atatürken Gazte Ziren eta Kirol Egunaren ospakizuna 19 / 05 / 2015 19 Maiatza Atatürk oroigarria Gazte eta Kirol Eguna zoriontsua: Nazio baten arrakasta posible da indar nazional guztiak eratuz norabide bakarrean. Beraz, jakin dezagun gure arrakasta nazioaren batasunetik eta ekintza bateratutik etorri dela. Etorkizunean arrakasta eta garaipen berberak errepikatu nahi baditugu, oinarritu eta bide beretik joan gaitezen. 19 Maiatza 1919 erorikoek ilusio garaitu, zauritu, nekatu eta txiroak dituzten egunak dira bere aberria besarkatzen eta bere etorkizuna berreraikitzen saiatzeko eguna. RayHABER 19 maiatza Atatürken Gazteria eta Kirol Eguna ospatu daiteke.\n29 Urriko Zoriontsu Urtebetetzea 29 / 10 / 2016 Gazi Mustafa Kemal Atatürk eta bere armadako adiskideak, ahalegin eta sakrifizio handiz ezarri dituztenak, etorkizuneko etengabeko zati bat dute, etorkizuneko belaunaldiek gizabanako gisa balio hezitzaile, gai, nazional eta espiritual gisa hazten dira, guztion helburu nagusia eta nahia bezala. Zoriontsu Errepublikaren Eguna\nHappy Birthday Celebration tranbia Bursa-n 11 / 11 / 2016 Urte Berri Oparia Bursa Tranbiaren Eztabaida: CHP Bursa Probintziako presidentea Şadi Özdemir, Garraio-ibilgailuaren Ipekböceği'i hiriko plaza-eskultura lerroa gaur egun, "Zorionez" egunaren iragarkiaren ospakizuna aldarrikatu zen. Özdemirrek herritar askoren kexak jaso zituzten gai honi buruz. -NNUMX Azaroa Atatürk ospakizun ospetsuak herrialdean egin ziren, zoritxarrez, 10en ilarak zirenean, Kent Square-Sculpture lineako bidaiariak probokatzeko ekintza bat burutu zen. Egoera honetan mina da Bursa-n ere gertatu zen. Egun batean izandako dolua nazioartekotzat eta ospatzeko ekitaldiak egin dira, zorionak izateko eskubideari buruzko iragarpena,\n29 Urriko Errepublika Eguna Zorionak! Nice 94 Years ... 29 / 10 / 2017 Mustafa Kemal Atatürk, batez ere, gure bihotzetan bihotzak oso freskoa gure Mehmetçiklerimiz betiereko betiereko eskerrona eta errukia gure martirien eta beteranoen oroitzapen Errepublikako Eguna ospatzeko, gure herriko nahiak zintzoena ospatu.\n29 Urriko Zoriontsu Urtebetetzea\nHappy Birthday Celebration tranbia Bursa-n\n29 Urriko Errepublika Eguna Zorionak! Nice 94 Years ...


135.525 euroko diru-laguntzak bideratuko ditu aurten Udalak etxebizitzen alokairua sustatzeko - Berriak - Hernani\n135.525 euroko diru-laguntzak bideratuko ditu aurten Udalak etxebizitzen alokairua sustatzeko\nEtxebizitzen alokairurako diru-laguntzen azken deialdian 60 eskaera onartu dira (85 pertsona onuradun). Eskaera bakoitzak urteko bataz beste 2.258 euro jasoko ditu. Aurreko urteetan bezala, gehien bat 35 urtetik beherako gazteak (%78,33) onuratzen dira diru-laguntza horietaz.\nHernaniko Udalak, etxebizitzen alokairua sustatzeko helburuz, diru-laguntza deialdi bat egiten du urtero, eta aurtengo deialdia ebatzi berri du. Guztira, 73 eskaera izan dira eta horietako 60 onartu dira. Onartutako 60 eskaera horietatik 47 gazteek eginak dira (onartu diren eskaeren %78,33).\nDiru-laguntza horietaz 85 pertsona onuratu dira (%64,7 emakumezkoak). Urtean bataz beste jasoko duten diru kopurua 2.258 eurokoa da. Udala onuradunei jakinarazpenak bidaltzen ari da pertsona horiek beharrezkoa den dokumentazioa aurkez dezaten.\nEtxebizitzen kokapenari dagokienez, 70 kontratuen ia erdia (%48,6) Kaxkon daude. Ondoren, baina oso urrun, Latsunbeberri eta Antziola daude (%7,14 bi auzoetan).


Ttipi-Ttapa telebistaren etena, eta ETBren itzalaldia Sustatu.eus - Teknofiloen albistegia\n2009-02-02 : 09:02\nJoan den larunbatean eman zuen azken saioa Ttipi-Ttapa telebistak Nafarroan. "Duela hilabete bat uste zen posible izanen zela telebistari eustea diru eta giza baliabide gutxiagorekin. Denborarekin, ordea, garbi ikusi da usteak ustel zirela, eta baldintza minimoen azpitik saiatzea, batere erreala ez izateaz aparte, kaltegarria ere izan daitekeela epe ertain eta luzera begira." Euskarazko telebistaren geroa ez dago argi Nafarroan, itzalaldi analogikoak ETBrik gabe utz dezake lurralde hau.\nItzalaldi analogikoa aurtengo ekainean ezarriko da Nafarroako Erriberan. Horrekin, akabo ETB1 eta ETB2 han, seinale digitaletik ez baitira banatzen Nafarroan (ezta ere, ETB3 soilik digitala). Ekainaren 30ean itzaliko dira Erga mendiko, Tuterako eta Gastiaingo antena igorle analogikoak, eta 40 udalerritan galduko da seinalea. Nafarroa osoan, 2010eko apirilerako burutuko da itzalaldia.\nKanal digitalak ikusi ahal izateko, Nafarroako Ikus-entzunezkoen Kontseiluak eman behar ditu lizentziak Nafarroan, Gobernuaren baitako agentzia batek, baina oraingoz EITBk ez du halakorik. Iazko martxoan Nafarroako Parlamentuak proposamena onartu zuen EAEko, Errioxako eta Aragoiko kateak digitalki Nafarroan hedatzearen alde, aukera hori aztertzeko eskatuz Nafarroako Gobernuari. UPNk ere horren alde egin zuen, emendakina gehituz, "Nafarroaren errealitate instituzionala errespetatzen bada."\nHarrezkero, ez dago beste berririk. Eusko Jaurlaritzako eta Nafarroako Gobernuko hizkuntza politikako arduradunek joan den astean onartutako hitzarmenean (albistea, hitzarmena bera PDF eran) ez dago telebistaren aipamenik.\nTtipi-ttapa telebistaren itxieraz, zera adierazi du Ttipi-Ttapa fundazioak: "Talde osoa arriskuan jarri baino lehen zati bati pause ematea hobe dela pentsatuz hartutako erabakia izan da. Izan ere, Nafarroako Gobernuaren dirulaguntzarik gabe, krisi orokorraren eraginez publizitatean diru-sarrera guttiagorekin eta, Lurreko Telebista Digitalaren atarian. Foru Administrazioak eta Espainiako Gobernuak telebistaren egoera legeztatu eta emisiorako lizentzia eskuratzeko aukerarik gabe utzi ondotik, erabakirik zentzuzkoena arduraz jokatzea dela ikusi da."\nEgoera honen ondorioz, bi langile kaleratu beharko ditu Ttipi-ttapak eta hirugarren bati ez zaio kontratua berrituko. Aurrera begira, "indar guztiak aldizkaria eta Ttipi.net webgunea indarberritzera bideratuko dira. Biak ere itxura eta eduki berriez hornituak ikusiko dituzue hemendik guttira, udaberria baino lehen."\nDena den, irudi ekoizpena itxi arren, Ttipi-ttaparen telebistaren seinalea ez da galdu. Eguneroko albisteen laburpena idatziz ikusi ahal izanen dira, eta Ttipi-Ttapa aldizkariko edukiak: urtebetetzeak, merkatu ttikia, hileta elizkizunen berri, abisuak, agenda... Musikak eta Xorroxin Irratiaren emankizunak beteko du soinua.\nInformazio gehiago Ttipi.net-en.\n2009-02-02 : 12:55\nBerrian gai honi buruz, artikulua argitaratu zuen joan den larunbatean. Ate honetan bi gobernuek bilera egingo dutela iragarri zuten bertan.


Azterlan | 11. Estanpazioa Automobilgintzako Industrian jardunaldia\n11. Estanpazioa Automobilgintzako Industrian jardunaldia\nAutoRevista automobilgintzaren sektorean espezializatutako argitalpenak koordinatuta, joan den abenduaren 14an egin zen jardunaldia. Bertan parte hartu zuten RENAULT GROUP eta STELLANTIS automobil-fabrikatzaile nabarmenek, sektoreko balio-kateko beste erakunde batzuekin batera: ESI Group (simulazio-software garatzailea), SSAB (altzairu aurreratuen fabrikatzailea) eta AZTERLAN Metalurgia Ikerketa Zentroa.\nGarikoitz Artola doktoreak, AZTERLANeko Konformazio Teknologien zuzendaria, gaur egun mundu mailan estanpazioaren arloan egiten den ikerketa-lanaren ikuspegi orokorra eskaini zuen, hainbat ikuspegitatik.\n“Alor honetan egiten den ikerketa lanari lurraldeka begiratzen badiogu, ikusiko dugu Txina dela mundu mailan lidergoa duena. Ondoren, Europan, Erresuma Batua eta Alemania egongo lirateke, eta amerikar kontinentean, AEB”. Artola doktoreak agerian utzi zuen lotura handia dagoela ikerketa-proiektuak finantzatzen dituzten erakundeen eta herrialdeek egiten duten zientzia-ekoizpen bolumenaren artean.\nNazioartean zein AZTERLAN Zentro Teknologikoan egiten ari diren ikerketa-ildo espezifikoei dagokienez, “nabarmentzekoa da ikerketa-esparru ugari daudela abian, bai materialei dagokienez, bai prozesuari dagokionez; zalantzarik gabe, ikerketa-ekosistemaren osasun onaren erakusgarri da hori”. Ildo horretan, Konformazio Teknologietako espezialistak lehia-zaintzaren eta kontsulta-iturrien kudeaketa eta hautaketa egokiaren garrantzia azpimarratu zuen, “berrikuntza teknologiko eta zientifiko interesgarriak detektatzeko”, eta baieztatu zuen “6 aldizkari zientifikok eremu horretako argitalpen zientifikoaren %80 biltzen dutela”.\nAZTERLANen aurkezpenaren momentu bat, Garikoitz Artolarekin eta gainontzeko hizlariekin.\nIraunkortasuna eta 4.0 industria: bi bektore handi automobilaren etorkizunerako\nJardunaldian Renault Group, Stellantis, SSAB eta ESI Group enpresetako ordezkarien hitzaldiak ere egon ziren, zeintzuek industriaretzako gaurkotasun handiko gaiak jorratu zituzten iraunkortasunaren eta 4.0 industriako teknologiek eskaintzen dituzten aukeren ikuspegitik.\nAzken esparru horretan, Simó Masqué jaunak, Stamping Business Developer ESI Group-en, Hybrid Twin teknologiaren bidezko prototipatze birtualak 4.0 industriaren iraultzaren euskarri gisa duen rola zehaztu zuen estanpazio adimenduneko lerroetan. Masqué-k hainbat adibide erakutsi zituen simulazioaren bilakaerak estanpazio-prozesuak eta horiekin lotutako eragiketa guztiak optimizatzen nola laguntzen duen azaltzeko.\nIndustrian eta ingurumen ikuspegitik jasangarriagoak diren negozio-ereduei begira, David Cabezas jaunak, Zaragozako Stellantis enpresako Press Shop Unit Manager-a, bere ekoizpen-plantaren jasangarritasuna hobetzeko lantzen ari diren esparru desberdinak erakutsi zituen. Hala, Cabezas jaunak bere enpresan martxan jarritako hainbat lan-ildo partekatu zituen, hala nola, beraien instalazioari erantsitako instalazio fotovoltaikotik lotutako energia berdea erabiltzea, gainazalak konprimitzea, isurien antzematea, materiala aprobetxatzea eta txatarra hustea, besteak beste.\nAntzeko norabidean, Valladolideko Renault Groupeko Karrozeria Faktoriako zuzendari Javier Novo jaunak ikuspegi zabala eskaini zuen bere lantegiak Ekonomia Zirkularraren kontzeptua nola lantzen duen erakusteko. Eraginkortasun energetikoa, materialen aprobetxamendua edo ekoizpen-bitartekoen bizitza luzatzea izan ziren bere aurkezpenean landutako esparru espezifikoetako batzuk.\nAzkenik, materiala fabrikatzen duen enpresa baten ikuspegitik, Jonas Adolfsson jaunak, SSAB-eko Business and Projects Development, eta Asier Inchaurbe jaunak, Espainiako Automobilgintza Dibisioko zuzendaria, konpainia honek garatu berri duen “zero emisioko altzairu berria aurkeztu zuten”, zeina hidrogenoa erabilita fabrikatu den.


Judoa Sentsazio-sorta handia\nJudoak gihar-multzo guztiak lantzen laguntzen du\nJudoa Euskal Autonomia Erkidegoan oso errotuta dagoen kirol bat da, eta Euskal Federazioak hainbat lehiaketa antolatzen du, eta hura praktikatzea bultzatzen du, onura asko baitakartza. Euskal Kirol Federazioen Batasunaren atal honetan, oraingoan, Euskal Autonomia Erkidegoan joan den mendearen erdian sartu zen modalitate baten abantailez arituko gara. Nola Bizkaian hala Gipuzkoan, 1960 inguruan jadanik, Nazioko Txapelketak egiten ziren, eta 1971n, egungo Donostiako Josean Gasca kiroldegian, Espainiako Txapelketa Absolutua jokatu zen. Judoan aitzindari izan zirenen lan didaktiko handiak gimnasioak praktikatzailez bete zituen. Judoak, batez ere, koordinazioa, oreka eta malgutasuna lantzen ditu. Frogatuta dago kirol hori praktikatzeak gure organismoko muskulu-talde guztiak lantzen laguntzen duela. Eta hezurrak gehiago haztea eta artikulazioak sendotzea ahalbidetzen du, eta aldi berean, gorputzaren erresistentzia ematen die, neke posiblearen aurrean. Gainera, judoak sentsazio- eta pertzepzio-sorta itzela eskaintzen dizkie haurrei, eta horrek haien egokitzapena hobetzen du. Era berean, kidearekin sortzen den harremanaren bitartez, hura errespetatzen, harengan fidatzen ikasten da, hala nola egokitzen, elkarlanean aritzen, amore ematen eta eusten, beren ekintzen erantzukizuna hartzen eta aurkakoaren lekuan jartzen. Hortik sentsazio-mukuru hori.\nGazteenek, judoa praktikatzean, ukitze fisikoarekiko beldurra galtzen dute, beren gorputza ezagutzen dute, eta haien gorputz-gaitasunek gora egiten dute. Hau da, gorputza darabilte adierazpide, mugimenezko behar instintiboa gogobetetzen du, konfiantza hartzen dute berengan, antsietatea murrizten dute entrenamenduaren bidez, arauetara egokitzen dira, kontzentrazioak gora egiten du, sormena pizten dute, tolerantzia eta frustrazioa hobetzen dute, esfortzua baliotzat hartzen dute eta autokontrola handitzen dute. Horregatik guztiagatik, judoa, ikuspegi psikiko batetik, sekulako eskola da arretarako, kontzentraziorako eta gogoetarako; norberarekiko aipatutako errespetua lantzen da, eta hedaduraz, besteekikoa. Psikikoki, jarduera ezin hobea da pertsona lotsatienentzat, harreman estua baitakar berekin, eta ausartenentzat, ihesbide oso garrantzitsua baita.\nAtal honetatik, nabarmendu behar dugu judoa praktikatzea egokia dela diren bezalakoak onartzeko ezintasunak eragindako gatazka emozionalak dituzten pertsona horientzat. Judoak ez du bakarrik norberarengan konfiantza handitzen, segurtasun handiagoa eta umore hobea izaten ere laguntzen du. Giza adierazpenari laguntzen dio, eta horregatik, beren barneko sentimenduak kanporatzeko arazoak izan dituztenek, judoan, goian aipatutako ihesbidea aurki dezakete, eta judoaren bitartez beren emozioak modu konstruktiboan proiekta ditzakete; gainera, ukitze fisikoak ere onurak dakartza, berebizikoa barnekoienentzat eta lotsatienentzat. Judoak autokontrola eta kontzentrazioa irakasten ditu, pertsona bat modu egonkorrean gara dadin oso garrantzitsuak diren bi bertute. Kirol horren teknikak bere eginez, praktikatzen duenak malguago izaten ikasten du, eta aldi berean, egoera zailetan bere burua kontrolatzeko gaitasuna lortzen du. Judoak gaitasun psikomotorra optimizatzen du. Bere gorputzaren gaitasunen jabe dena oreka bat izateko gai da, ez bakarrik maila fisikoan, baizik eta maila espiritualean eta mentalean ere. Hori aparteko eragingarria da nork bere buruarengan konfiantza hobetzeko. Gainera, judoan, lurrera erortzen ohitzen da. Kirol horretan, jardueraren izaeragatik, erorketak etengabeak dira, eta beraz, haurrek modu egokian nola erori ikasten dute; horrek ustekabeko lesio asko saihesten lagunduko die, bai orainean bai etorkizunean. Borroka-arteak, adibidez judoa, diziplina eta laguntasuna oso presente duten kirolak dira, eta pertsona bakoitza hobetzen laguntzen dute.


ikasbil.eus: Aldizkari Digitala: Indonesia: torajarren hileta-ohiturak\nTana Toraja Indonesian dago, Sulawesi uharteko paraje bat da. Torajarrak bizi dira bertan. Toki horretan naturaren edertasuna nabaria da: hango mendi-magaletako arroz-terrazak, hango kafe-landareak hazten… Urmaeletan bainatzen dira bufalo handi adar zabalak eta etxeko kortetan ugariak dira txerri beltz handiak.\nToraja jendearentzat aberastasun-ikur da bufaloa.\nPaisaiaz gain, bertako toraja herria ere oso interesgarria da, hildakoen inguruan dituzten ohiturengatik, eta erlijioaren aldetik gutxiengo bat osatzen dutelako.\nXX. mende-hasieran kolonizatzaile holandarrek kristautu zituzten torajarrak. Eta beti bezala, soldaduen atzetik misiolariak etorri ziren. Holandarrak nagusi izan ziren ia Indonesia osoan XVIII. gizalditik 1949ra arte, baina Sulawesi uhartean ez ziren 1905era arte sartu.\nBitxia da Indonesian eliza gurutzedunak ikustea, musulmana delako ia oso-osorik. Izan ere, musulman gehien dituen munduko herrialdea da: 240 milioi. Indonesiako beste salbuespena Bali uhartea da, bertako jendea hinduista baita.\nHolandarrak heldu aurretik, sinesmen animistak zituzten torajarrek. Eta sinesmen horiei eustea lortu zuten, Makasar –Sulawesiko herririk garrantzitsuena– herriko sultanak islama ezarri nahi izan zien arren. Sineste horien artean garrantzia handia zuen hildakoak gurtzea. Bi eratara gauzatzen zen gurtza hori: hileta-ekitaldietan eta hildakoak hilobiratzeko moduan.\nHarri-barruan egindako hilobietan sartzen dituzte hildakoak; hauen ordezkari dira tau-tau izeneko irudiak.\nHileta-ekitaldia hainbat egun irauten duen festa da. Hildakoaren senideei eta bizilagunei jaten emateko hainbat bufalo hiltzen dira. Aberastasun-seinalea da bufaloa: zenbat eta gehiago hil, orduan eta aberatsago zen hildakoa. Eta bufaloak ez dira merkeak. Gerta liteke pertsona baten bizi osoko irabaziak joatea hileta-gastuetan, eta gerta liteke, baita ere, hileta-gastuei aurre egiteko zorretan geratzea hildakoaren sendia.\nHilak zurezko hilkutxa barruan ehorzten dira, eta hilkutxak gertuko labar batean zulatutako hilobian sartzen. Lurretik 20-30 metrora egon ohi da hilobia batzuetan. Eta egurrezko ate txiki batekin ixten dute. Gertu, hildakoaren ordezkari, tau-tau izeneko zurezko giza irudia jartzen dute, galeriatxo itxurako balkoi batean ipinia. Horrelako hilobi asko daude Rantepao inguruko herrietan. Tau-tauak benetakoak dira, urte asko daramate bertan, eta ez daude turistentzat ipinita.\nTana Toraja eskualdeko herri nagusia da Rantepao (irudian, azoka).\nBaina azken boladan irudi batzuk lapurtu izan dituztenez, senitarteko asko euren etxeetan gordetzen hasi dira. Agian erruduna “benetakotasunaren” bila dabilen turistaren bat izango da, herriko artisauek egiten dituzten tau-tauen kopiekin asetzen ez dena. Ez dadila kexatu gero lapurra, tau-tauak begizkoa egiten badio. Egia esan, itxura apur bat makabroa daukate.\nTorajarrek arroza jaten dute gehienbat. Tana Torajako parajea osatu dute arroz-terrazek, kontraste oso polita sortuz terrazak betetzen dituen urarekin eta arroz-landare berde biziarekin. Kafea, berriz, goialdeetan landatzen da eta atzerrian saltzen. Kafe ona da, baina agian ez oso atsegina kafe zaleentzat. Robusta barietatekoa da toraja kafea, baina ez omen da arabikoa bezain ona. Eta ahaztu gure kafegailu espresak; ontzi batean irakiten dute eta urtsuegia da.\nNorbaitek kafe aparta nahi badu, erabili dezala Tana Torajako bidaia, "kopi luwak" kafea erosteko. Kafe-ale horiek osorik jaten ditu zibetak eta, bere hestean hartzitu ondoren, osorik libratzen. Zibetak libratzen duenean, ale horiek bildu egiten dituzte txigortzeko eta xehatzeko. Itxura batera nazkagarria ematen du, baina ez, oso berezia omen da. "Kopi luwak" horretatik alerik onenak kanpora saltzeko gordetzen dira: 600 euroan kiloa.\nMotorra da Tana Torajan eta Indonesia osoan gehien erabiltzen den ibilgailua.\nEuroparrek betidanik Celebes esan izan diote Sulawesiri, hori zelako portugaldarrek jarritako izena hara heltzean 1512an. Juan Sebastian Elkano, getariar nabigatzaile ezaguna, Celebestik oso gertu igaro zen 1521ean, lehen mundu-bira egin zuen bidaia historikoan. Bidaia horren buru egiten zuen Magallaes portugaldarra Filipinetan hil zutenez aste batzuk lehentxeago, Elkanok hartua zuen gidaritza Victoria itsasontzia Sanlúcar de Barramedaraino, Cadizeraino alegia, eramateko. Benetako balentria izan zen garai hartan hori egitea.


Uztarriako kazetari bat identifikatu du Ertzaintzak, argazki batzuk ateratzeagatik - Uztarria (Azpeitia)\nUztarriako kazetari bat identifikatu du Ertzaintzak, argazki batzuk ateratzeagatik\nAzpeitia Zutik mugimenduaren batzarrari argazkiak ateratzen ari zela identifikatu zuten kazetaria. Mozal Legearen balizko ondorioez ohartarazi eta ertzainak agertzen ziren argazkiak ezabatzeko agindu zioten.\nAtzo, ekainak 30, Uztarria Komunikazio Taldeko kazetari bat identifikatu zuen Ertzaintzak, plazan Azpeitia Zutik mugimenduaren batzarrari argazkiak ateratzen ari zela.\nBatzarra hasi eta orduerdi ingurura plazara hurbildu ziren bi ertzainak kazetariarengana gerturatu ziren, eta zertan ari zen galdetu zioten Uztarriako kideari. Kazetariak bere lana egiten ari zela erantzun zien bi ertzainei eta horiek beste galdera batzuk egin zizkioten orduan: nondik izan zuen deialdiaren berri, non egiten duen lan, zergatik atera zien argazkia beraiei... Horrez gain, Mozal Legeari aipamen egin eta mehatxu egin zioten kazetariari, argazkiak ez ezabatzekotan horrek izan zitzakeen ondorioak aipatuta; ertzainei argazkiak ateratzeagatik zigorren bat jaso zezakeela esan zioten, hain zuzen.\nUztarria Komunikazio Taldearen oharra\nUztarria Komunikazio Taldeak atzo gertatu zena salatu nahi du. Uztarriako kazetaria bere lana egiten ari zen, eguneroko legez; Azpeitian egiten ari ziren ekintza baten berri jasotzen, alegia. Argazkiak ateratzea kazetarion ohiko egitekoa da, baina ohikoa ez dena da eguneroko lan hori egitea oztopatuz, poliziak galdeketa egitea eta kazetaria identifikatzea. Ez da ohikoa, zorionez, eta ez da onargarria Uztarria Komunikazio Taldearen iritziz. Ezin dugu ulertu poliziaren jarrera hori.\nHerri hedabidea garen partetik, gure xumetasunean, erasotuta sentitu gara. Egunerokoan askatasun osoz egiten dugun jarduera arruntari mugak jartzea nahi izan dutela uste dugu, eta horrekin prentsa askatasuna ere urratu dutela.\nGaur, uztailak 1, urtebete da Espainiako estatuan Herritarren Segurtasunerako Legea -Mozal Legea bezala ezagutzen dena- indarrean jarri zela. Lege hori aplikatuta, besteak beste, segurtasun indarren irudiak hedabideetan ateratzeagatik 30.000 eurora arteko zigorra jaso daiteke bueltan.\nEusko Legebiltzarrak 2014ko otsailean Mozal Legea bertan behera uzteko eskatu zuen, honako alderdi hauen babesarekin: EAJ, EH Bildu, PSE-EE eta UPyD. PP izan zen aurka agertu zen alderdi bakarra. Joan den ekainaren 22an, berriz, Mozal Legea Gipuzkoan, Araban eta Bizkaian ez aplikatzeko konpromisoa hartu zuen Eusko Legebiltzarreko Giza Eskubideen, Berdintasunaren eta Herritarren Partaidetzaren Batzordeak aho batez, PPk salbu. Argiak egin zien proposamena alderdi politikoei.\nJoan den urteko uztailetik aurtengo martxora bitartean Ertzaintzak 3.959 isun jarri ditu Mozal Legea erabiliz, Eusko Jaurlaritzak emandako datuen arabera.\nUztarriari "babesa eta elkartasuna" adierazi dizkio udal gobernuak (Erantzunak: 1)\nAzpeitia Zutik-en dinamika abian da (Argazki galeria: 2)\nZerbait kontsumitu nahi? Josu Areizaga


Goiatz Labandibar, Cafe Bar Bilbao antzerki sarien irabazleen artean | Culture | Naiz\nFormatu txikira egokitzen diren antzezlanak laguntzea da urtero Bilboko plaza Berriko Cafe Bar Bilbaok eta Tartean taldeak bultzaturiko antzerki laburreko sarien ezaugarri nagusia. Aurten, Goiatz Labandibar oiartzuarraren ‘Salaketa’, euskara arloan, eta Javier Diez Carbonaren ‘Digresiones de don Quijote y Sancha’, gaztelaniazkoan, saritu dituzte.\nAmaia EREÑAGA|24/01/2020 Updated at:\nGoiatz Labandibar eta Javier Diez Carbona tabernaren aurrean. (NAIZ)\nPlaza Berriko taberna ezagun honetan banatu dira gaur arratsaldean Cafe Bar Bilbaoko 17. edizioko sariak. Guztira 25 gidoi jaso dituzte, hauetatik 17 gaztelaniaz eta beste zortzi euskaraz. Sari bakoitzeko irabazleek 800 euro jasoko dituzte eta, antzezlanak Cafe Bar Bilbaoren web orrialdean publikatuko dira. Bestetik, Lautan Hiru Bilboko Zazpi Kaleetako antzerki laburreko jaialdiaren baitan, Goiatz Labandibarren ‘Salaketa’ antzezlanaren irakurketa dramatizatua egingo da datorren otsailaren 6an 20.00etan.\nKazetaritzan lizentziaduna, egun komunikazio arloan lanean ari den Goiatz Labandibar literatur munduan aritua da baita ere, helduentzako hiru ipuin bilduma argitaratu baititu: ‘Geltokiak edo Helduta entzuteko abestiak’ (Elkar, 2013. Igartza beka); ‘Fotogramak’ (Elkar, 2016) eta ‘Hori zen dena’ (Alberdania, 2019). Zenbait sari ere jaso ditu, azkenekoak: Gabriel Aresti ipuin lehiaketan akzesita eta Xabier Portugal poesia lehiaketan 2. saria.\n‘Salaketa’ antzezlanari dagokionez, absurdotik asko duela aitortzen du: «Abiapuntua bera nahiko absurdoa da: pertsona bat salaketa bat jartzera doa igarle batek esan ziona ez delako bete. Egoera sinple horretatik abiatuta, salaketa jartzera joan denaren eta hari harrera egin dion justizia administrazioko langilearen arteko elkarrizketa da gidoiak hartzen duena. Bai bata eta bai besteak salaketa jartzea, arrazoia, jokabideak… absurdora eramaten dituzte, mila ergelkeriatan katramilatzen dira. Umoretsua izango zen gidoi bat sortu nahi nuen. Ironiatik asko duena, absurdotik asko eta gure buruari barre egiteko aukera ematea».\nAntzerki laburreko sari hauen ezaugarri nagusia formatu txikira egokitzen diren antzezlanak laguntzea da. Honek esan nahi du antzezlanaren beharrizan teknikoak eta artistikoak txikiak izan behar direla eta banaketa eta ekoizpen errazekoak. Xedeetako bat dramaturgo hasiberriak laguntzea eta antzerkigintzan murgil daitezen animatzea da. Eta, 2002an sortu zenetik, idazle eta dramaturgo ugarik jaso dute dagoeneko merezitako aitortza. Hauen artean: Arantxa Iturbe, Lutxo Egia, Pako Aristi, Imanol Ituño de Miguel, Teresa Calo, Gaizka Sarasola, Mikel Mikeo, Fredi Paia, Galder Perez, Txema Trujillo edota Aizpea Goenaga.


ELAk, Steilasek eta CCOOk osasun krisia ez baliatzeko exijitu diete gizarte ekimeneko zentroetako patronalei, lan baldintzak okertzeko eta hitzarmena ez betetzeko — ELA Sindikatua\nELAk, Steilasek eta CCOOk osasun krisia ez baliatzeko exijitu diete gizarte ekimeneko zentroetako patronalei, lan baldintzak okertzeko eta hitzarmena ez betetzeko\nELAk, Steilasek eta CCOOk osasun krisia ez baliatzeko exijitu diete gizarte ekimeneko zentroetako patronalei, lan baldintzak okertzeko eta hitzarmena ez betetzeko ELA, Steilas eta CCOO sindikatuak Kristau Eskola eta AICE-IZEA gizarte-ekimeneko zentroetako patronalei zuzendu zaizkie, osasun-krisia langileen lan-baldintzak okertzeko aitzakiatzat edo greba-amaierako akordioan jasotako edukien betearazpena geldiarazteko erabili ez dezaten. Era berean, martxoaren 16an atzeratu behar izan zuten negoziazio mahaia behingoz deitzeko eskatu diete. https://www.ela.eus/eu/albisteak/elak-steilasek-eta-ccook-osasun-krisia-lan-baldintzak-okertzeko-eta-hitzarmena-ez-bete-ez-dezatela-baliatu-exijitu-die-gizarte-ekimeneko-zentroetako-patronalei https://www.ela.eus/eu/albisteak/elak-steilasek-eta-ccook-osasun-krisia-lan-baldintzak-okertzeko-eta-hitzarmena-ez-bete-ez-dezatela-baliatu-exijitu-die-gizarte-ekimeneko-zentroetako-patronalei/@@download/image/40838419663_41ee0e25ce_k.jpg\nELA, Steilas eta CCOO sindikatuak Kristau Eskola eta AICE-IZEA gizarte-ekimeneko zentroetako patronalei zuzendu zaizkie, osasun-krisia langileen lan-baldintzak okertzeko aitzakiatzat edo greba-amaierako akordioan jasotako edukien betearazpena geldiarazteko erabili ez dezaten. Era berean, martxoaren 16an atzeratu behar izan zuten negoziazio mahaia behingoz deitzeko eskatu diete.\nAdos daude bilera hori egitea ez dela komeni, baina sindikatuek beharrezkotzat jotzen dute negoziazio-mahaiaren beste bilera bat deitzea ahalik eta eperik laburrenean, beste formula batzuk erabilita, hala nola, bideokonferentzia bidez.\nItundutako irakaskuntzaren greba-amaierako akordioa itxi ondoren, akordio horren edukiak aplikatzeko epeak eta moduak ezarri ziren hainbat negoziazio-mahaitan. Bide hori, ordea, ez da erraza izaten ari. Batetik, hainbat ikastetxe trabak jartzen ari zaizkio harpidetutako eduki batzuk gauzatzeari, batik bat, erretiro partziala tramitatzeari dagozkionak. Erabilitako argudio nagusia Jaurlaritzak horretarako diru-laguntzen deialdia ez argitaratzea izan da.\nBestalde, patronalak atzeratu egin ditu otsailean egitekoak ziren bilera batzuk. Azkenean, eta sindikatuek eskatuta, mahai bat deitu zen martxoaren 4an, eta beste bat 16an, baina ez ziren egin. Ildo horretan, epe labur batean egungo egoerak bere horretan jarraitzen badu, ELAk, Steilasek eta CCOOk ohartarazi dute eskura dituzten mekanismo guztiak martxan jarriko dituztela borroka sindikal luze baten ondoren lortutako hitzarmenaren edukiak betearazteko.


Neskak biluzik grabatu eta mehatxatzeagatik atxilotu dute Barakaldon\nAtxilotua internet bidez jartzen zen harremanetan neskekin eta ondoren mehatxu egiten zien biluzik agertzen ziren bideoak zabalduko zituela esanez.\n25 urteko gazte bat atxilotu dute Barakaldon sexu-askatasun eta sexu-ukigabetasunaren aurkako ustezko delitua leporatuta. Atxilotua interneteko sare sozialen bidez jartzen zen harremanetan neskekin eta beren ordenadoreko web- kamara bidez grabatzen zituen biluzik. Ondoren mehatxu egiten zien hauei, bideoak interneten ez zabaltzeko dirua eskatuz.\nGuardia Zibilek jakinarazi dutenez, atxilotuaren etxearen miaketan, ordainketa ezberdinetan egindako 1.000 euro baino gehiagoko bankuko diru sarreren agiriak aurkitu dituzte. Mehatxuetatik lortutako dirua dela uste dute.\nNafarroako Guardia Zibilak joan den abenduan hasi zituen ikerketak, Iruñeako neska batek salaketa jarri ondoren. Neska gazteak azaldu zuenez, bere gelan intimitatean grabatutako bideo batzuk ez zabaltzeko dirua eskatuz mehatxatzen zuen atxilotuak.\nNafarroako Guardia Zibilen Polizia Judizialeko Batasun Horganikoak garatutako Jantzigela operazioa amaitutzat eman da atxiloketa honekin. Operazioa Iruñeako Instrukzioko 4 zenbakiko epaitegiko arduradunaren agindupean egin dute.\nInformazio gehiago:Eitb: Neskak biluzik grabatu eta mehatxatzeagatik atxilotu dute Barakaldon\n484 aldiz ikusita


kritiken hemeroteka » Idazle barri baten nobela barria Urbegi liburu-sorta barrian\n« Hotzak hitz | Nazismoaren sorrera »\nHamaika ispilu ganbil / Asel Luzarraga / Labayru, 2003\nIdazle barri baten nobela barria Urbegi liburu-sorta barrian Igone Etxebarria / Idatz & Mintz, 2003-12\nLiteratura hedatuteko hainbat bide eta adar zabaldu ditu orain arte be Labayru Ikastegiak, aldizkari hau berau horren lekuko dala. Aspaldikoak doguz gure liburu-sorta gehienak, bakotxa helburu jakin bategaz sortua: “Sutondoan” gure lehengo idazleen literatur-testuak berreskuratzeko; “Jarein” idazle klasikoen idazlanak ezagutarazteko; “Laratz” herri edo ahozko literaturari erregistro idatzian bere lekua emoteko; “Galburua” idazle hasi barrien idazlan laburrei urtenbidea emoteko. Zerrenda horretan “Urbegi” sorta barria sartu beharko dogu aurrerantzean.\nUrbegi, berez, Galburuaren hurrengo pausua da. Galburuan nobela laburrak eta ipuin bildumak argitaratu izan dira, gehienak sortu barriak, banakaren bat itzulita. Horretarako sortu zan izan be, idazle barriek idazlan ez oso luzeak egiten dabezanean urtenbidea emoteko, gero idatzi zabalagoak etorteko he. Urbegi sorkuntza lan luze sendoak argitaratzeko sortu da. Urbegian ura doan lez eukiko al dau bildumak be jarraipen etenbakoa!\nSortari hasiera emon deutsana Asel Luzarragaren lana da. Asel Luzarraga izen barria dogu euskal letretan, izan be, lehenengo lan luzea dan Hamaika ispilu ganbil izaneko nobela hau.\nAsel Luzarraga bilbotarra da (Bilbo, 1971-10-20), baina aita mundakarra izanik, lotura handia dauka kostako herri horregaz. Izan be, gaur egun Bermeon bizi da.\nEuskerea ama-hizkuntza izan ez arren, betidanik sentidu dan bere barrua euskaldun. Euskerarako zaletasun hori amaren aldeko amamagandik ei jatorko. Amama Bilbokoa zan, Errekaldekoa, euskalduna, eta Asel txikia zala, amama etxera joaten jakien euskera irakasten. Ordurik dauka berak euskera ikasi eta hizkuntza horretan biziteko guraria.\nPrestakuntza aldetik, Enpresa ikasketak egin ebazan Bilbon, Elkanoko eskolan. Orduan hasi zan euskera euskaltegian ikasten be, ordurako bere kontura egindakoari jarraipena emoteko. Lanbide hori ez zala bere gustukoa berehala igarrita, ikasten amaituaz batera Euskal Filologian hasi zan Deustuko Unibersidadean. Karrera amaitu ebanetik irakaskuntzan dihardu, azken urteetan Santurtziko Bihotz Gaztea ikastolan.\nEuskaltegian, dana dala, euskera batua ikasi eban. Berak, ostera, euskaldun bizkaitarrakaz euskera egiteko ahalegina egin eta bizkaiera landu dau, bai bere kontura liburuetatik ikasita, bai hainbat herritako lagun euskaldunekaz belarria zuhur ibilita.\nIdazteko zaletasuna umetakoa dau, 6 urtegaz ipuinak idazten ebazan, eta 18 urterako 500 orriko nobela mardula idatzita eta haren bigarren partea ia amaituta eukazan. Artean gaztelaniaz baino ez eban idazten, geroago ikasi eta aldatu eban euskerara, eta hori dana inoiz agertu barik dauka.\nBeti prosako generoetan ibili ondoren, unibersidadeko garaian olerkiak idatzi ebazan, euskeraz bakarrik. Baina barriro lehengo bideari heldu eutsan eta, leihaketa batzuk bitarteko, ipuinak argitaratu izan ditu Aizu!, Zer eta Deia aldizkarietan. Lehenengoan AEKk 1991an eratutako ipuin erotikoen leihaketako ipuin irabazlea argitaratu eban. Zer-ekoa bizkaieraz egindako lehenengo saioa da, hori be leihaketarako idatzia. Eta Deia egunkariak eratuten dauan Ortzadar leihaketa dala-ta birritan argitaratu dabez bere idazlanak.\nHamaika ispilu ganbil lehenengo lan luzea dau, orain argitaratu dana, baina ez orain idatzia. 1993an hasi zan idazten eta sei urtean ekin eutsan. Handik urteakarrenera barriro heldu eta orraztu eta orain heldu jako kaleratzeko ordua. Halango prozesu luzeak, jakina, bidean hainbat aldaketa egin beharra dakar. Nobelan institutuko ikasle-irakasleen gorabeherak ageri dira, baina egilea bera aldi horretan heldu egin da. Nobela idazten hasi orduan, bera ikaslea zan eta ikuspegi hori zan nagusia nobelaren hariko gertaeretan. Gero, baina, irakasle hasi eta ikuspegia apur bat aldatu jakon. Beste alde batetik, idazten hasi orduan Hezkuntzako erreforma egin barik egoan eta institutuan BBB eta UBI ikasten ziren, gero ostera DBH eta Batxillerrak. Hori dana egokitu behar izan da nobelan.\nNobelan argi geratzen da idazleak gaur-gaurko musika taldeak ondo ezagutzen dituana, hainbat aitamen dagoz hori erakusten dabenak. Eta horrek badauka azalpen bat, bera be punk-rock talde bateko kantaria da ta, Punkamine taldean.\nHamaika ispilu ganbil nobelako gertaerak biribil edo zurrunbilo biren artean dabilz. Esan daigun protagonistak bizimodu bi dituela, edo izakera bi, bakotxean bat erakusten badau be. Alde batetik, institutu baten dabil irakasle eta han era bateko hartuemonak daukaz ikasleakaz eta ganerako irakasleakaz. Eta bestetik, arreba eta biak oso bereziak dira, eta dibertitzeko modu bitxia daukie. Biribil biok ezbardinak dira guztiz, nahiko erreala eta sinisgarria bata fikzio eta surrealismo ukutukoa bestea. Bat egiten dabe tarteka-tarteka, eta azkenera arte ez da argituko nor zertan dabilen eta zergaitik.\nHaria hori izanda, bitartean beste era askotako kontestuak sartzen dira: institutuko ikasleen arteko hartuemonak, irakasleen artekoak, ikasle-irakasleenak, guraso-seme-alaben artekoak, sexua, musika, kaleko giroa, manifestazinoak, zaletasunak eta misterio apur bat telebistaren bidez zabaltzen diran zenbait barri direla eta.\nTestuan berbeta-mota bi darabilz idazleak. Narratzaileak eta pertsonaietako batek, irakasle euskaldunbarri batek, batuaz berba egiten dabe, baina ganerakoek alkarrizketetan bizkaierea darabile, bai ikasleek euren artean, hai irakasle-ikasleek. Hizkera aldaketak erregistro bakotxari konnotazino bat emoten deutso, batuaz dagoana formalagoa da, bizkaierazkoa biziago, naturalagoa gehien baten. Egoerak be zerikusi handia dauka ha ta guzti be.\nEgoera sinisgarri-ez sinisgarrien artean saltoka, berez-berez doa kontakizuna aurrera. Pertsonaiak apurka-apurka ezagutuko ditu irakurleak, zenbat eta aurrerago joan gehiago jakingo dau euren ganean, batzuetan sorpresa eta guzti ganera, uste bako alderdia erakusten dabelako.\nHaria ondo jarraitzen da, denboran beti aurrera doalako. Iraganeko barriak alkarrizketen bitartez emoten dira, atxakiaren bat tarteko dala burura etorritako oroimenen bitartez. Ha ta guzti be, pasarte batzuetan, hari nagusia bigarren mailan geldituten dala esan leike, egoera jakon batek berak hartzen daualako garrantzia. Halangoetan idazleak deskribapen zehatz biziak emoten ditu, baita gordinak be sexu kontuak direnean, erritmoa arindu eta intensidadea areagotu egiten da eta irakurlea amaieraraino heltzeko harrapatuta geratuko da.\nInguru fisiko zein narratiboak hurrekoak egingo jakoz euskal irakurleaki, gitxi gorabehera Busturialdeko jatorriko bilbotar baten inguru ohikoak diralako aitatzen direnak: Bilbo, Zazpi kaleetako taberna giroa, Sopelako hondartza, Gernika, Mundaka, Bermeo, institutuko giroa. Barriak emoten dituana be Euskal Telebista da.\nPertsonai batzuen jokabidea dala-ta, lehenengo ikusian dana arinkeria, boterea neurtzea eta trikimailu ustelak direla pentsatzeko bidea egon daiteke. Baina alkarrizketei erreparatu ezkero, beste batzuekazko lehia horretan pertsonai bakotxa bere “morala” definitzen eta zehazten doa, izan be, ideia garrantzitsua da moralaren kontu hori nobelan zehar, jokabideak horri buruz esaten danaren araberakoak dira eta.\nBitxikeria moduan, deigarria da musika estilo eta taldeen eta garagardo-marken ganean idazleak erakusten dauan jakituria.\nAzken baten, liburua takada baten irakurteko modukoa da.\nEgilea hasi barri da arlo horetan, baina trazea dakarrela ikusten da, aurrerantzean bide ederra egitea opa deutsagu. Izan be, honezkero bidean dauka beste nobela bat, 2003ko Igartza Beka irabazi dau-eta, sorkuntza lan bat egiteko. Beraz, laster da eskuartera haren hurrengo lana.


albistea_04 - Kilometroak-2012\nAlbisteak > \nIKASTOLAK KILOMETROAK 2012 ANTOLATZEKO LEKUKOA HARTU DU ALBISTE BILUMARA ITZULI\nLekuko hartzea, Azpeitian Urriaren 2an\nAzpeitiako Ikasberri Ikastolak antolatutako Kilometroak 2011 jaian 2012. urteko Kilometroak antolatzeko lekukoa hartu genuen. Eguerdiko 12:00etan Aita Larramendi Ikastolako ordezkariek, tartean lehendakaria, zuzendaria eta herriko alkateak, jaso zuten azpeitiarren eskutik lekukoa eta honekin batera datorren urteko edizioa antolatzeko ardura.\nLekukoa Andoaingo Udaletxean\nLekuko hau Andoainera zuten iluntzeko 20:00ak aldera. Udal pleno aretora, hainbeste borrokatu ondoren, Kilometroak jaia Andoainen ospatu zedin lortu zuten zuzendari ohi eta lehendakari ohiak eraman zuten. Alkateak ongi etorria eman eta, ondoren, Ikastolako egungo lehendakariak hitz egin zuen. Ikastolak antolaketaren ardura duen arren herriari eskaini nahi diola, herritarren parte hartzearekin ospatu nahi dugula eta gure proiektua zabaldu nahi dugula guztiona den festa honetan.\nBide batez, eskerrak luzatu zituen orain artean lagundu dutenentzat eta aurrerantzean laguntzen arituko diren guztientzat ere. Honekin batera Goiko Plazan bildutako jendetzak txarangarekin eta trikitilariekin batera sagardo eta txorixo pintxoez gozatu ahal izan zuen.\nAITA LARRAMENDI IKASTOLA - Txistoki Pasalekua z/g - 20140 ANDOAIN - Tf. 943 593 525 - Fax. 943 590 390 - e-posta: andoain@ikastola.eus\nLege oharra - Webgune honek cookie-ak erabiltzen ditu. Nabigatzen jarraituz gero, horien instalazioa eta erabilera onartuko duzu. - Zer dira cookie-ak?


28 ostalaritza establezimenduk hartuko dute parte Arabako Errioxako uzta berriko ardoen WINE BERRIA jaian | El Correo\nSERGIO EGUÍA Viernes, 17 marzo 2017, 00:00\nJai hau Gasteiz ardoaren hiria bihurtzeko beste egokiera bat da, ardogintza eta ostalaritza sektoreak ekimen honetan zuzenean inplikatuz, eta urteekin sendotzea espero dugu, bisitak erakarri eta sektorearen jarduera dinamizatzearren, adierazi du Enpleguaren eta Garapen Ekonomiko Iraunkorraren zinegotzi Nerea Melgosak.\nVital fundazioaren zuzendariJosune Albizuk, berriz, azpimarratu du entiteak egindako apustua Arabako lurraldea sustatzen jarraitzeko, ekonomia, kultura eta gizarte garapenari laguntzen dion orori bereziki erreparatuz. Horretarako, garrantzitsua da Gasteizen hiriaren eta ardoarekin lotutako agenteen arteko harremanak garatu eta ezartzen ahalegintzea, eta ardo arabarraren ezagutza eta kontsumoa sustatzea, kalitateko produktua den aldetik.\nVitoria-Gasteiz Wine City elkarteak Arabako Errioxako ardoen lana eta kalitatea nabarmendu nahi dute, Gasteizko herritarrak horretaz harro baitaude. Horixe da 2016ko uzta berriko ardoen jaiaren helburu nagusia. Ardo freskoak dira, koloreagatik eta fruta-zaporeagatik bereizten direnak, gasteiztar orok gozatzeko modukoak adierazi du Wine Cityko bozeramaile Valentin Basañezek.\nLas Juntas de Álava aplazan la decisión sobre los díscolos de Podemos\nTUVISAk 25 informazio-pantaila berri jarriko ditu Arabak% 14 igo du Garapenerako Lankidetzarako duen aurrekontua azken bi urteotan